sagorsarker/bangla-wikipedia huggingface dataset:
লুনা পার্ক

লুনা পার্ক নামে বর্তমানে সচল বা বন্ধ ডজনখানেক বিনোদনকেন্দ্র রয়েছে। এগুলোর অধিকাংশই ১৯০৩ সালে প্রতিষ্ঠিত কোনি দ্বীপের লুনা পার্কের আদলে তৈরি করা হয়েছে বা নামকরণ করা হয়েছে। ১৯০৩ সালের হেডেতে কোনি দ্বীপের বৃহৎ পার্কে এটি প্রতিষ্ঠিত হয়। লুনা পার্ক হলো ছোট আকারের আকর্ষণীয় বিনোদনকেন্দ্র। এতে আসা-যাওয়া তুলনামূলক সহজ, স্থায়ী বা অস্থায়ী দোকানপাট বসানোর উপযোগী। এ ধরনের শহরতলিতে, বা কখনো কখনো, শহরের প্রাণকেন্দ্রে গড়ে ওঠে। লুনা পার্কে সাধারণত সাধারণত কিছু চিরাচরিত বিনোদন ব্যবস্থা (বিশাল চাকা বা নাগরদোলা), নতুন উদ্ভাবিত সামগ্রী (ইলেকট্রনিক ডিসপ্লে) এবং ক্যাটারিং সেবা প্রভৃতি থাকে।
বহিরা কালীবাড়ী রেলওয়ে স্টেশন

বহিরা কালীবাড়ী রেলওয়ে স্টেশনটি কলকাতা শহরতলির রেলওয়ে ব্যবস্থার অংশ এবং পূর্ব রেলওয়ে দ্বারা পরিচালিত হয়। এটি ভারতের পশ্চিমবঙ্গ রাজ্যের উত্তর চব্বিশ পরগণা জেলার বারাসাত-হাসনাবাদ লাইনে অবস্থিত।
হাম্পটি ডাম্পটি

হাম্পটি ডাম্পটি হলো ইংরেজি ভাষায় একটি শিশুতোষ ছড়ার চরিত্র। প্রাথমিক অবস্থায় এটি সম্ভবত একটি ধাঁধাঁ ছিল। এটি ইংরেজি-ভাষী বিশ্বে সবচেয়ে বেশি জানা ছড়াগুলোর অন্যতম। হাম্পটি ডাম্পটিকে সাধারণত নরত্বারোপিত ডিম হিসেবে চিত্রিত করা হয়; যদিও ছড়ায় তাকে সেভাবে বর্ণনা করা হয় না। ইংল্যান্ডে আঠারো শতকের শেষ দিকে এটি প্রথম রেকর্ড করা হয় এবং এর সুর নেওয়া হয় ১৮৭০ সালে জেমস উইলিয়াম ইলিয়টের "ন্যাশনাল নার্সারি রাইম অ্যান্ড নার্সারি সংস" হতে। তবে এর উৎস এবং প্রকৃত অর্থ স্পষ্টভাবে জানা যায় না।
ছড়াটি ইংরেজি ভাষার সবচেয়ে পরিচিত ছড়াগুলোর মধ্যে অন্যতম। ১৯৫৪ সালে প্রাপ্ত দলিল অনুসারে ছড়ার কথা হলো:
<poem>
Humpty Dumpty sat on a wall,
Humpty Dumpty had a great fall.
All the king's horses and all the king's men
Couldn't put Humpty together again.
</poem>
বালিঘাট রেলওয়ে স্টেশন

বালি ঘাট রেলওয়ে স্টেশন হল হাওড়ার পূর্ব রেলওয়ের একটি স্টেশন। এটি শিয়ালদহ থেকে ১৫কিলোমিটার দূরে পূর্ব রেলের শিয়ালদহ-ডানকুনি লাইনে ডানকুনি জংশন থেকে ৭ কিলোমিটার দূরে অবস্থিত। এটি কলকাতা শহরতলির রেলওয়ে ব্যবস্থার অংশ। ডানকুনি এবং বর্ধমান লোকাল ট্রেনগুলি এই জায়গাটিকে শিয়ালদহ স্টেশন এবং শিয়ালদহ মেন লাইনের অন্যান্য স্টেশনগুলির সাথে সংযুক্ত করে। এটি দমদম এবং ডানকুনির মধ্যে একটি গুরুত্বপূর্ণ রেলওয়ে স্টেশন।
শিয়ালদহ-ডানকুনি লাইনটি ১৯৩২ সালে ইস্টার্ন বেঙ্গল রেলওয়ে দ্বারা খোলা হয়। লাইনটি ১৯৬৫ সালে বিদ্যুতায়িত হয়।
মিথিলা অঞ্চলের ইতিহাস

মিথিলা বা তিরহুত বা তিরাভুক্তি হল ভারতীয় উপমহাদেশে অবস্থিত ভৌগোলিক ও সাংস্কৃতিক অঞ্চল। এটি ভারতের বিহারের কিছু অংশ এবং নেপালের পূর্ব তরাইয়ের পার্শ্ববর্তী জেলা নিয়ে গঠিত। স্থানীয় ভাষাটি মৈথিলী নামে পরিচিত এবং এর ভাষাভাষীদের মৈথিল বলা হয়। মিথিলা অঞ্চলের বেশিরভাগ অংশই আধুনিক ভারতের মধ্যে পড়ে, বিশেষ করে বিহার রাজ্যে। মিথিলা উত্তরে হিমালয় এবং দক্ষিণে, পশ্চিমে এবং পূর্বে যথাক্রমে গঙ্গা, গণ্ডকী ও মহানন্দা নদী দ্বারা বেষ্টিত। এটি নেপালের দক্ষিণ-পূর্ব তরাই পর্যন্ত বিস্তৃত। এই অঞ্চলটিকে তিরাভুক্তি নামেও ডাকা হত, তিরহুতের প্রাচীন নাম।
এডওয়ার্ড (গীতিকবিতা)

এডওয়ার্ড হলো একটি প্রচলিত ঘাতক লোকগাথা যা ফ্রান্সিস জেমস চাইল্ড কর্তৃক শ্রেণিভুক্ত করা ১৩নং 'শিশু লোকগাথায়' বিদ্যমান রয়েছে এবং এটি 'রাউন্ড ফোক ইনডেক্স' কর্তৃক ২০০ নম্বরে তালিকাভুক্ত হয়েছে। বিংশ শতাব্দীতে ইংরেজিভাষী বিশ্বে ২৫০ বছরের পুরনো এই লোকগাথা অনেকবার নথিভুক্ত ও লিপিবদ্ধ হয়েছে।
পশ্চিমবঙ্গ বিধানসভা নির্বাচন, ১৯৯৬

১৯৯৬ সালে ভারতের পশ্চিমবঙ্গ রাজ্যে বিধানসভা নির্বাচন অনুষ্ঠিত হয়। নির্বাচনটি ১৯৯৬ সালের ভারতীয় সাধারণ নির্বাচনের সাথে একযোগে অনুষ্ঠিত হয়েছিল।
বামফ্রন্ট নির্বাচনটিতে জয়লাভ করে এবং টানা পঞ্চম মেয়াদে সরকারে প্রবেশ করে। ২৯৪টি আসনের মধ্যে ২০৩টি আসনে জয়লাভ করে, প্রতিষ্ঠার পর থেকে ১৯৯৬ সালের নির্বাচনটি বামফ্রন্টের জন্য প্রথম বড় নির্বাচনী ধাক্কার প্রতিনিধিত্ব করে। নির্বাচনী ক্ষতি প্রাথমিকভাবে কলকাতা এবং শিল্প এলাকায় অনুভূত হয়েছিল এবং নয়জন বর্তমান বামফ্রন্ট মন্ত্রী পুনরায় নির্বাচিত হতে ব্যর্থ হন। জনতা দলের সকল প্রার্থী দ্বিতীয় স্থানে শেষ করেছে এবং আরসিপিআই বিধানসভায় তার প্রতিনিধিত্ব হারিয়েছে। যাইহোক, ভোটের দিক থেকে বামফ্রন্ট এবং পাঁচজন জনতা দল প্রার্থী ১৮,১৪৩,৭৯৫ ভোট (৪৯.৩%) পেয়েছে। রাজ্যের ১৩টি জেলার প্রতিনিধিত্বকারী ৪৮ জন মন্ত্রী জ্যোতি বসুর পঞ্চম বামফ্রন্ট সরকারে শপথ নিয়েছিল।
২০২-কোভি

২০২ কোভি হলো একটি কোভিড-১৯ টিকা প্রার্থী যা শ্যানগাই জেরান জৈবপ্রযুক্তি কোম্পানি লিমিটেড ওয়ালভেক্স বায়োটেক দ্বারা বিকশিত হয়েছে।
গুজি গুজি গ্যান্ডার

“গুজি গুজি গ্যান্ডার” হলো ইংরেজি ভাষার একটি শিশুতোষ ছড়া। এর রাউড লোকসঙ্গীত সূচক সংখ্যা হলো ৬৪৮৮।
ছড়াটির আধুনিক সংস্করণের কথাগুলো হলো:
<poem>
Goosey goosey gander,
Whither shall I wander?
Upstairs and downstairs
And in my lady's chamber.
There I met an old man
Who wouldn't say his prayers,
So I took him by his left leg
And threw him down the stairs.
</poem>
লিটল টমি টাকার

“লিটল টমি টাকার” হলো ইংরেজি ভাষার একটি শিশুতোষ ছড়া। এটির রাউড লোকসঙ্গীত সূচক সংখ্যা হলো ১৯৬১৮।
ছড়ার আধুনিক সংস্করণ নিম্নরূপ:
আইওনা ও পিটার ওপাইয়ের তত্ত্বানুসারে "টমি থাম্ব’স প্রিটি সং বুক"-এ (আনু. ১৭৪৪) এই কবিতার প্রাচীনতম সংস্করণটি পাওয়া যায়। তবে সেখানে শুধুমাত্র কবিতার প্রথম চার লাইন নথিভুক্ত করা হয়েছিল। এই কবিতার সম্পূর্ণ সংস্করণ "মাদার গুজেজ মেলডি"-এর (আনু. ১৭৪৪) অন্তর্ভুক্ত করা হয়েছিল।
সতেরো শতকের দিকে “” ইংরেজি ভাষার প্রচলিত একটি প্রবাদবাক্য ছিল। “” ("টম মাংস খাবে, তবে তার একটি ছুরি লাগবে") লাইনটি সেই শতকের শুরুর দিকে "অ্যান এক্সিলেন্ট নিউ মেডলি"-তে (আনু. ১৬২০) এই কবিতার আদি অস্তিত্বের প্রতি ইঙ্গিত করে। বিভিন্ন সমসাময়িক গানের লাইন বিশেষভাবে সমন্বিত করে এই বইটি রচিত হয়েছিল। এই কবিতার আরেকটি সম্ভাব্য উল্লেখ হলো রবার্ট হেরিকের এপিগ্রাম (শ্লেষাত্মক রচনা) “আপন টাক” (), যা "হেসপেরিডেস" (১৬৪৮) গ্রন্থের অন্তর্ভুক্ত ছিল।
কবিতার প্রথম লাইনটি সমসাময়িক তাস খেলায় জয়-পরাজয়কে নির্দেশ করছে।
ছড়াটি নার্সারির সূচিতে অন্তর্ভুক্ত হওয়ার পর দ্রুত সময়ের মধ্যে অনুরূপ ছড়ার সাথে সম্মিলিত করা হয় এবং এর সাথে মানানসই সুর আরোপ করা হয়। লাইব্রেরি অব কংগ্রেসে ১৮৮৫ সালের দিককার কানাডীয় সিডনি পেরকিভালের (জোসেফ গোল্ডের ছদ্মনাম) চার ধরনের কণ্ঠে এই ছড়ার সুরারোপিত রেকর্ড সংরক্ষণ করা আছে। যার লাইন-
১৯২৪ সালে ইংরেজ লেখক পিটার ওয়ারলক তার "ক্যান্ডেললাইট: অ্যা সাইকেল অব নার্সারি জিঙ্গেলস"-এর পঞ্চম অংশে এটি অন্তর্ভুক্ত করেন। এই কবিতাটি কার্ল উর্ফ ও গুনিল্ড কিটম্যানের শিশু সঙ্গীতশিক্ষা প্রকল্প “শুলওয়েক”-এরও (১৯৫০) অন্তর্ভুক্ত করা হয়েছে।
রাউন্ড অ্যান্ড রাউন্ড দ্য গার্ডেন

“রাউন্ড অ্যান্ড রাউন্ড দ্য গার্ডেন” হলো ইংরেজি ভাষার একটি শিশুতোষ ছড়া, যা সাধারণত আঙ্গুল নিয়ে খেলার ছলে গাওয়া হয়। এর রাউড লোকসঙ্গীত সূচক সংখ্যা ১৯২৩৫।
"দি অক্সফোর্ড ডিকশনারি অব নার্সারি রাইমস"-এ প্রদত্ত ছড়াটির একটি সংস্করণ হলো:
এই কবিতাটি ১৯৪০-এর দশকের শেষভাগে ব্রিটেন থেকে প্রথম সংগ্রহ করা হয়। বিশ শতকের আগ পর্যন্ত টেডি বিয়ার উদ্ভাবিত না হওয়ায় অনায়াসে বলা যায়, কবিতার বর্তমান রূপটি অনেকটাই সমসাময়িককালের সৃষ্টি। কিন্তু আইওনা ও পিটার ওপাইয়ের মতে “রাউন্ড অ্যান্ড রাউন্ড” নামে এই ছড়াটির একটি পূর্বতন রূপ ছিল, যা থেকে বর্তমান রূপটির আবির্ভাব ঘটেছে:
এই ছড়ার আবৃত্তির সময় প্রাপ্তবয়স্করা শিশুদের হাতের তালুর উপর তর্জনী দিয়ে গোল গোল করে ঘোরানো শুরু করে; এরপর তাদের আঙুল দিয়ে বাহু বরাবর হেঁটে হেঁটে উপরে উঠে এবং সবশেষে শিশুদের বাহুর নিচে সুড়সুড়ি দেয়।
ফিয়ার দ্য বুম অ্যান্ড বাস্ট

ফিয়ার দ্য বুম অ্যান্ড বাস্ট হলো ২০১০ সালের একটি হিপ হপ সঙ্গীতভিত্তিক চলচ্চিত্র। এতে দেখানো হয় ২০শ শতাব্দীর অর্থনীতিবিদ জন মেনার্ড কেইনস ও ফ্রায়েডরিখ ফন হায়েক (তাদের চরিত্রে অভিনয় করেন যথাক্রমে বিলি স্ক্যাফুরি ও অ্যাডাম লাস্টিক) অর্থনীতি নিয়ে র‍্যাপযুদ্ধে অবতীর্ণ হয়েছেন। বিশেষত তাদের বুম অ্যান্ড বাস্ট নামের অর্থনৈতিক চক্র নিয়ে কথা বলতে শোনা যায়, যার জন্য এই চলচ্চিত্রের নামকরণ করা হয়েছে। এই ভিডিওটি ইউটিউবে সাত মিলিয়নের বেশিবার দেখা হয়েছে।
স্পাইক টিভির সাবেক সৃজনশীলতা পরিচালক ও নির্মাতা প্রতিষ্ঠান ইমার্জেন্ট অর্ডারের সহপ্রতিষ্ঠাতা জন প্যাপোলা এবং জর্জ মেসন বিশ্ববিদ্যালয় মার্কেটাস সেন্টারের অর্থনীতিবিদ রাস রবার্টস এই ভিডিওটা নির্মাণ করেন। হার্ভার্ড সেইলিং টিম ও আপরাইট সিটিজেন ব্রিগেডের কমেডিয়ান বিলি স্ক্যাফুরি ও অ্যাডাম লাস্টিক যথাক্রমে কেইনস ও হায়েকের চরিত্রে অভিনয় করেন।
২০১১ সালের এপ্রিলে ফলো-আপ সঙ্গীত ভিডিও "ফাইট অব দ্য সেঞ্চুরি: কেইনস ভার্সাস হায়েক রাউন্ড টু" মুক্তি পায়। এই ভিডিওতে অর্থনৈতিক মহামন্দার সময়ে এই দুই অর্থনীতিবিদের প্রতিক্রিয়া পর্যবেক্ষণ করে। ভিডিওর মূল প্রশ্ন হলো কোন ধরনের বাজারব্যবস্থার অর্থনীতি অধিক সফল হয়।
নেক্সাস টেলিভিশন

নেক্সাস টেলিভিশন এস আলম গ্রুপ অব ইন্ডাস্ট্রিজ দ্বারা মালিকানাধীন একটি বাংলাদেশী বাংলা ভাষার স্যাটেলাইট এবং কেবল টেলিভিশন চ্যানেল। এটি ২০২১ সালের ৩০ জুলাইতে সম্প্রচার শুরু করে, এবং এটি বাংলাদেশের প্রথম বাস্তব তথ্যভিত্তিক টেলিভিশন চ্যানেল। বাংলাদেশের অন্যান্য টেলিভিশন চ্যানেলের বিপরীতে, এটি কোনো নাটক, চলচ্চিত্র, এবং সংবাদ অনুষ্ঠান প্রচারিত করে না। 
২০১৩ সালে প্রাথমিকভাবে চ্যানেলটি "রংধনু টেলিভিশন" হিসেবে বাংলাদেশ টেলিযোগাযোগ নিয়ন্ত্রণ কমিশন দ্বারা অনুমোদিত হয়, এবং পরে ২০২০ সালে এটি এর বর্তমান নামে পরিবর্তন করা হয়। ২০২০ সালের ৮ মার্চে আন্তর্জাতিক নারী দিবস উপলক্ষে নেক্সাস টেলিভিশন দুই দিনের জন্য অনুষ্ঠিত 'নারী উদ্যোক্তা মেলা' সংগঠিত করেছে গুলশানে এর কার্যালয়ে, এবং চ্যানেলে এটি সরাসরি সম্প্রচার করা হয়েছে।
জাওয়াদ বিন দাউদ

জাওয়াদ বিন দাউদ (; জন্ম: ৩০ আগস্ট ১৯৮৬) হলেন একজন ফরাসি-মরোক্কান পলাতক আসামি, যিনি ২০১৫ সালের নভেম্বরে প্যারিসে সন্ত্রাসী হামলার সাথে যুক্তদের (বিশেষ করে আক্রমণের মূলহোতা আব্দুল হামিদ আবাউদ) সহায়তার জন্য অভিযুক্ত হয়েছেন। আবাউদ ও আক্রমণে জড়িত সাকিব আক্রুহকে সহায়তার জন্য ২০১৯ সালের মার্চ মাসে বিন দাউদকে চার বছরের কারাদণ্ড দেওয়া হয়। এর আগে ২০১৮ সালেই বিন দাউদ আগের একটি মামলা থেকে খালাস পান। ২০১৯ সালের আগস্ট মাসে একজন জেলরক্ষককে ধমকি দেওয়ার জন্য তাকে আরও অতিরিক্ত ৬ মাস কারাদণ্ড দেয়া হয়।
প্যারিস হামলার পূর্বেও বিন দাউদের মারাত্মক অপরাধ সংঘটনের ইতিহাস ছিল। ২০০৬ সালে সে তার সবচেয়ে কাছের বন্ধু ডেভিডকে ঝগড়ার সূত্রে হত্যা করে। বিন দাউদ তার আরেকজন বন্ধুকে মুঠোফোন চুরির জন্য মিথ্যা দোষারোপ করছিল। এরপর ইচ্ছাকৃতভাবে মানুষকে জবাই করে হত্যার জন্য তাকে ৮ বছরের কারাদণ্ড দেয়া হয় (যার মধ্যে সে শুধু ৬ বছর জেল খাটে)।
হামলার সময়ে বিন দাউদ একজন একজন মাদক বাবসায়ের সাথে জড়িত ছিলেন। হামলার কিছু দিন পর আবাউদের এক আত্মীয় দুইজনের জন্য একটি ঘর ভাড়া নেওয়ার জন্য বিন দাউদের সাথে যোগাযোগ করে। বিন দাউদ এতে রাজি হয়। আবাউদের আত্মীয়ের সাথে ওঠা অপর ব্যক্তি পুলিশকে অবহিত করে, যার জন্য পুলিশ ১৮ নভেম্বর বাড়িটিতে অভিযান চালায়। অভিযানে আত্মীয়সহ আবাউদ ও আক্রুহ মারা যান। অভিযান চলাকালে বিন দাউদকে জিজ্ঞাসাবাদ করা হয়, যেখানে তিনি সন্ত্রাসীদের জেনেশুনে বাসা ভাড়া দেওয়ার বিষয়টি অস্বীকার করেন। সেখানে থেকে তাকে গ্রেফতার করা হয় এবং তা টিভিতে সরাসরি দেখানো হয়।
২০১৮ সালে প্রথম রায়ে সন্ত্রাসীদের সাথে তার পূর্বসম্পর্কের যথেষ্ট প্রমাণ না পাওয়ায় তাকে খালাস দেওয়া হয়। আদালতের সিদ্ধান্তের বিরুদ্ধে আপিল করা হলে দ্বিতীয় দফার রায়ে তাকে দোষী সাব্যস্ত করা হয় এবং ২০১৯ সালের মার্চ মাসে ৪ বছরের জন্য কারাদণ্ড দেয়া হয়। ২০১৯ সালের আগস্ট মাসে একজন জেলরক্ষককে ধমকি দেওয়ার অভিযোগে আরও ৬ মাসের অতিরিক্ত কারাদণ্ড দেওয়া হয়।
বিন দাউদকে ঘিরে সামাজিক যোগাযোগ মাধ্যমে অসংখ্য ইন্টারনেট মিম তৈরি করা হয়েছে। সাক্ষাৎকারে তার নিজ বাসায় সন্ত্রাসী ভাড়া দেয়া সম্পর্কে সে কিছু জানে না, এই দাবি সমগ্র ফ্রান্সজুড়ে হাসির উপজীব্যে পরিণত হয়। এর সুত্রপাত ধরেই, আদালত থেকে তার বের হওয়ার একটি ভিডিও ছড়িয়ে পড়ে এবং এর নাম হয় “টাফ গাই এনট্রান্স”। শুধুমাত্র টুইটারেই এই ভিডিওটি প্রায় ১৭০ মিলিয়ন বার দেখা হয়, যা টুইটারে সবচেয়ে বেশিবার দেখা ভিডিও।
জর্জি পর্জি

“জর্জি পর্জি” হলো ইংরেজি ভাষার একটি জনপ্রিয় শিশুতোষ ছড়া। এর রাউড লোকসঙ্গীত সূচক সংখ্যা হলো ১৯৫৩২।
মূলত গানের কথা ছিল:
এটি "দ্য কেন্টিশ করোনাল"-এ (১৮৪১) প্রকাশিত হয়েছিল; যেখানে ছড়াটিকে একটি “পুরনো মহাকাব্য” হিসেবে বর্ণনা করা হয়েছিল। তবে এর শিরোনামের বানান ছিল “Georgy Peorgy”। ১৯ শতকের বেশিরভাগ সময় ধরে এই সংস্করণটি প্রচলিত ছিল এবং পরবর্তীতে ১৮৮১ সালে কেট গ্রিনাওয়ে এর চিত্রাঙ্কন করেন। ১৮৯১ সালে রুডইয়ার্ড কিপলিং তার একটি প্রকাশিত গল্পে এই ছড়া উদ্ধৃত করেন। গল্পের নামটিও ছড়াটি থেকে উপজীব্য করে রাখা হয়েছিল।
জেমস অর্চার্ড হ্যালিওয়েল তার "নার্সারি রাইমস অব ইংল্যান্ড" নামের সংগৃহীত গ্রন্থে উপর্যুক্ত শব্দগুলো রেকর্ড করেননি; তবে ১৮৫৩ সালে এর পঞ্চম সংস্করণে ছড়ার একটি রূপ অন্তর্ভুক্ত করেন:
চেশায়ারের উপভাষিক সংস্করণটি ১৮৮৭ সালে হ্যালিওয়েলের “পাম্পকিন পাই”-এর জায়গায় “পিকলেটি পাই” হিসেবে উদ্ধৃত হয়েছিল।
কিন্তু ১৮৮৪ সালের একটি সংস্করণ পাওয়া যায়, যেখানকার তৃতীয় লাইনটি ছিল “When the boys came out to play”। এই পাঠটিই পিটার ও আইওনা ওপাই তাদের "অক্সফোর্ড ডিকশনারি অব নার্সারি রাইমস"-এ (১৯৫১) অন্তর্ভুক্ত করার জন্য নির্বাচিত করেছিলেন। তারা সেখানে ১ম জর্জ, জর্জ ভিলিয়ার্স, বার্মিংহামের ১ম ডিউক প্রমুখ ব্রিটেনের ঐতিহাসিক ব্যক্তিত্বের প্রতি জর্জি পর্জি ছড়ার অপ্রমাণসিদ্ধ নির্দেশনার কথা উল্লেখ করেন। অদ্যাবধি এই গ্রন্থকে উৎস হিসেবে ধরে এই সংযোগের দাবি করা হয়।
শিশুদের মধ্যে ছড়াটি জর্জ নামের কোনো ছেলে বা মোটা ছেলেদের প্রতি একটি ছন্দময় কটূক্তি হিসেবে ব্যবহৃত হয়। এটি এমন একটি ছেলেকে হয়রানি করার জন্যও ব্যবহৃত হয় যাকে যথেষ্ট পুরুষত্বপূর্ণ বলে মনে করা হয় না, কারণ সে একটি মেয়েকে পছন্দ করে বলে মনে করা হয়, বা (লাইন দুইটিতে লিঙ্গ পরিবর্তন করে) যার বিরুদ্ধে সমকামী প্রবণতার অভিযোগ রয়েছে। এটি একটি ছেলেকে পছন্দ করে এমন একটি মেয়েকে জ্বালাতন করতেও ব্যবহার করা যেতে পারে, যেখানে অন্যান্য উপযুক্ত পরিবর্তনের সাথে তাকে "রোজি পোজি" বলে সম্বোধন করা হয়।
ছড়াটি ন্যাশনাল নার্সারি রাইমস (লন্ডন, ১৮৭০) এর অন্তর্ভুক্ত ছিল, জর্জ ডালজিয়েল এবং এডওয়ার্ড ডালজিয়েল দ্বারা চিত্রিত একটি ভলিউম, যেখানে শব্দগুলি জেমস উইলিয়াম এলিয়ট দ্বারা সঙ্গীতে সেট করা হয়েছিল। এবং ১৮৮৫ সালে কানাডিয়ান সুরকার জোসেফ গোল্ড তার সঙ্গীত ছদ্মনাম স্পেনসার পার্সিভালের অধীনে একটি অংশ গান হিসাবে সেট করেছিলেন।
হিন্ড হর্ন

"হিন্ড হর্ন" (শিশু ১৭, রাউড ২৮) একটি ঐতিহ্যগত ইংরেজি এবং স্কটিশ লোকগীতি। 
হিন্দ হর্ন এবং রাজার মেয়ে জিন প্রেমে পড়েন। সে তাকে একটি রূপার কাঠি দেয় এবং সে তাকে একটি হীরার আংটি দেয় এবং তাকে বলে যখন পাথরগুলি ফ্যাকাশে হয়ে যায়, সে তার ভালবাসা হারিয়েছে। একদিন, তার ভ্রমণে, তিনি দেখতে পান যে এটি ফ্যাকাশে হয়ে গেছে এবং তার বাবার দুর্গের উদ্দেশ্যে রওয়ানা হয়। একজন ভিক্ষুক তাকে বলে যে রাজার মেয়ে বিয়ে করতে চলেছে, এবং সে তাকে পোশাকের ব্যবসা করতে রাজি করায়। হিন্ড হর্ন দুর্গে যায় এবং এক কাপ মদ ভিক্ষা করে; যখন রাজার মেয়ে তাকে তা দেয়, তখন সে আংটিটি ভিতরে ফেলে দেয়। সে জিজ্ঞেস করে সে কোথায় পেয়েছে, এবং সে তাকে বলল সে তাকে দিয়েছে। তিনি ঘোষণা করেন যে তিনি তার সুন্দর পোশাকটি ফেলে দেবেন এবং তার সাথে শহর থেকে শহরে ভিক্ষা করবেন এবং তিনি তাকে বলেন যে তার পোশাক কেবল একটি ছদ্মবেশ, তিনি একজন মহান মহিলা হবেন।
সেই সময়ে প্রচলিত ছিল যে যে কোন ভিক্ষুক বিয়ের দিনে কনের কাছ থেকে ভিক্ষা করতে বাড়ির পিছনের দরজায় আসত, সে যা চাইবে তাই পাবে।
জনপ্রিয় গীতিনাট্যটিতে একটি গল্পের ক্লাইম্যাক্সের চেয়ে সামান্য বেশি কিছু রয়েছে যা বেশ কয়েকটি পাণ্ডুলিপিতে অনেক বড় দৈর্ঘ্যে বলা হয়েছে: ইংরেজি "কিং হর্ন", যার সর্বশেষ অংশগুলি ত্রয়োদশ শতাব্দীর; ফরাসি রোম্যান্স, হর্ন এট রাইমেনহিল্ড; এবং চতুর্দশ শতাব্দীর "হর্ন চাইল্ড এবং মেডেন রিমনিল্ড", এছাড়াও ইংরেজি, কিন্তু ফরাসি সংস্করণের কাছাকাছি।
টি "হুমিল বোর" এর একটি স্তবক রয়েছে বলে মনে হচ্ছে।
ষোড়শ শতাব্দী থেকে "Herr Lagman och Herr Thor" সহ বেশ কিছু সুইডিশ রূপ পরিচিত।
নায়কের অনুপস্থিতি, প্রত্যাবর্তন, বিবাহের ভোজে ছদ্মবেশে আগমন, এবং কনের ওয়াইন কাপে একটি আংটি ফেলে দিয়ে স্বীকৃতি একটি সাধারণ মোটিফ যা গীতিনাট্য এবং রূপকথা উভয়েই পাওয়া যায়, [৪] যেমন সোরিয়া মোরিয়া ক্যাসেল এবং দ্য রেভেন।
"বনি বি হোম" গীতিনাট্যেও একই বৈশিষ্ট্য সহ জাদুর আংটি পাওয়া যায়।
গীতিনাট্যটি উইলিয়াম মাদারওয়েল তার মিনস্ট্রেলসি: প্রাচীন এবং আধুনিক (গ্লাসগো, ১৮২৭) গ্রন্থে প্রকাশ করেছিলেন। এটি মার্কিন যুক্তরাষ্ট্র, দক্ষিণ ইংল্যান্ড, স্কটল্যান্ড এবং কানাডায় সংগ্রহ করা হয়েছিল।
এটি ব্যান্ডগগস (এখন পাওয়া যায় না) নামীয় এলপি, এবং ম্যাডি প্রাইরের ১৯৯৮ সিডি ফ্লেশ অ্যান্ড ব্লাড এবং ১৯৯৯ লাইভ ব্যালাডস এবং ক্যান্ডেলগুলিতে পাওয়া যাবে।
একটি অভিযোজিত সংস্করণ লিসা শ্নেকেনবার্গারের ২০০৮ অ্যালবাম গানে পাওয়া যাবে যার শিরোনাম দ্য ওল্ড বেগার ম্যান।
লিটল বো-পিপ

“লিটল বো-পিপ” বা “লিটল বো-পিপ হ্যাজ লস্ট হার শিপ” হলো ইংরেজি ভাষার একটি জনপ্রিয় শিশুতোষ ছড়া। এটির রাউড লোকসঙ্গীত সূচক সংখ্যা ৬৪৮৭।
জনশ্রুতির মৌখিক ঐতিহ্যের বেশিরভাগ উপাদানের মতোই এই ছড়ারও অনেকগুলো সংস্করণ পাওয়া যায়। সবচেয়ে সাধারণ আধুনিক সংস্করণটি হলো:
দ্বিতীয় লাইনের সাধারণ বৈচিত্র‍্যগুলোর মধ্যে “And can't tell where to find them.” ইত্যাদি উল্লেখযোগ্য। ছড়ার চতুর্থ লাইনটি কখনো কখনো “Bringing their tails behind them” বা “Dragging their tails behind them” হিসেবেও লেখা হয়। এই বিকল্প লাইনগুলো আবার ছড়ার বর্ধিত সংস্করণের জন্য (বিশেষত আরও চারটি স্তবকের জন্য) উপযোগী। সাধারণত ছড়ার সাথে যুক্ত সুরটি ১৮৭০ সালে সুরকার এবং নার্সারি রাইম সংগ্রাহক জেমস উইলিয়াম এলিয়ট তার জাতীয় নার্সারি রাইমস এবং নার্সারি গানে প্রথম রেকর্ড করেছিলেন।
নিম্নলিখিত অতিরিক্ত পদগুলি প্রায়শই ছড়াটিতে যুক্ত করা হয়:
ছোট্ট বো-পিপ দ্রুত ঘুমিয়ে পড়ল,
এবং স্বপ্নে দেখল যে সে তাদের রক্তাক্ত করছে;
কিন্তু যখন তিনি জেগে উঠলেন, তিনি এটি একটি রসিকতা খুঁজে পেলেন,
কারণ তারা তখনও ক্ষণস্থায়ী ছিল।
তারপর সে তার ছোট্ট কুটিলকে নিয়ে গেল,
তাদের খুঁজে বের করার জন্য নির্ধারিত;
তিনি সত্যিই তাদের খুঁজে পেয়েছেন, কিন্তু এটি তার হৃদয়কে রক্তাক্ত করেছে,
কারণ তারা তাদের পিছনে তাদের লেজ রেখেছিল।
এটি একদিন ঘটেছিল, যেমন বো-পিপ বিপথগামী হয়েছিল
কঠিন একটি তৃণভূমিতে,
সেখানে সে তাদের লেজ পাশাপাশি দেখেছিল,
সব শুকানোর জন্য গাছে ঝুলিয়ে রাখা হয়েছে।
সে একটা দীর্ঘশ্বাস ফেলে চোখ মুছল,
এবং পাহাড়ের উপর দিয়ে ছুটে চলল,
এবং রাখাল হিসাবে তার যা করা উচিত তা চেষ্টা করেছে,
প্রতিটি আবার তার ল্যাম্বকিনে ট্যাক করতে।
এই ছড়াটির প্রাচীনতম রেকর্ডটি প্রায় ১৮০৫ সালের একটি পাণ্ডুলিপিতে পাওয়া যায়, যেটিতে শুধুমাত্র প্রথম শ্লোকটি রয়েছে যা প্রাপ্তবয়স্ক বো পিপের উল্লেখ করে, যাকে 'লিটল' বলা হয় কারণ সে খাটো ছিল, বয়সে ছোট ছিল না। ১৬ শতকের "বো-পিপ" নামে একটি শিশুদের খেলার উল্লেখ রয়েছে, যার মধ্যে একটি রয়েছে শেক্সপিয়রের কিং লিয়ার (অ্যাক্ট ১ দৃশ্য ৪), যার জন্য "বো-পিপ" শিশুদের "পিকাবু" খেলারই একটি রূপ বলে বলে মনে করা হয়। কিন্তু ১৮ শতকের আগে ছড়াটির অস্তিত্ব ছিল এমন কোনো প্রমাণ নেই। অতিরিক্ত শ্লোকগুলি প্রথম প্রথম মুদ্রিত সংস্করণে লিপিবদ্ধ হয় ১৮১০ সালে জোসেফ জনসন দ্বারা লন্ডনে প্রকাশিত গ্যামার গুর্টনের গারল্যান্ড বা দ্য নার্সারি পার্নাসাসের একটি সংস্করণে।
"বো উঁকি মারতে খেলতে" শব্দগুচ্ছটি ১৪ শতক থেকে স্তম্ভে দাঁড়িয়ে থাকার শাস্তি বোঝাতে ব্যবহৃত হয়েছিল। উদাহরণস্বরূপ, ১৩৬৪ সালে, অ্যালিস কাস্টন নামের একজন বিয়ারবিক্রেতাকে পরিমাণে কম দেওয়ার দায়ে দোষী সাব্যস্ত করা হয়েছিল, যে অপরাধের জন্য তাকে "বো পিপ থরো এ পিলারী খেলতে হয়েছিল"। অ্যান্ড্রু বোর্ডে ১৫৪২ সালে একই বাক্যাংশ ব্যবহার করেন, "এবং ইভিল বেকাররা, যারা ন্যাট ন্যাট ওয়েটের ভালো রুটি তৈরি করে, কিন্তু অন্য কর্নকে ওয়েট দিয়ে মিশ্রিত করে, অথবা ন্য্যাট অর্ডার এবং সেসন হিট করে, ভাল ওজন দেয়, আমি কি তারা খেলতে পারে? উঁকি মেরে একটা পিলেরি" যাইহোক, ভেড়ার সাথে সংযোগ প্রাথমিক হয়; পঞ্চদশ শতাব্দীর একটি গীতিনাট্যে এই লাইনগুলি অন্তর্ভুক্ত রয়েছে: "অর্ধেক ইংল্যান্ড এখন এখন কিন্তু শেপে // প্রতিটি কোণে তারা বো-পিপ খেলে"।
ফাজি

ফাজি হলো একটি রাশিয়ান প্রভাব সৃষ্টিকারি বাজারকরণ সংস্থা। এটি অ্যাডনাউ এর একটি সহকারি প্রতিষ্ঠান,একটি রাশিয়ান বাজারকরণ ব্যবসালয়। এই সংস্থাটি একটি বহুজাতিক প্রচারণা করেছিল যেটি কোভিড-১৯ সম্পর্কে অনলাইনে মিথ্যা তথ্য ছড়াচ্ছিল। ফেসবুক এর তদন্ত মতে,ফাজি নামক একটি রাশিয়ান মার্কেটিং সংস্থা পশ্চিমাদের টিকাকে লক্ষ্য করে ৬৫ টা নকল ফেসবুক অ্যাকাউন্ট এবং ২৪৩ টা ইন্সটাগ্রাম অ্যাকাউন্ট খুলে সামাজিক যোগাযোগ মাধ্যমেও এ বিভ্রান্তি ছড়ায়।
স্টার লাইট, স্টার ব্রাইট

"স্টার লাইট, স্টার ব্রাইট" একটি ইংরেজি ভাষার নার্সারি ছড়া। এর রাউড ফোক গানের সূচক নম্বর ১৬৩৩৯।
গানের কথাগুলি সাধারণত নিম্নলিখিত বাক্যগুলোর সাথে মিলে যায়:
স্টার লাইট, স্টার ব্রাইট
ফার্স্ট স্টার আই সি টুনাইট
আই উইশ আই মে, আই উইশ আই মাইট
হ্যাভ দ্যা উইশ আই উইশ টুনাইট। 
পতনশীল তারকা দেখার সময় ইচ্ছে পূরণ হবার কুসংস্কার প্রাচীন পৃথিবীতে খুঁজে পাওয়া যায়। প্রথম দেখা নক্ষত্রের ইচ্ছা এই ছড়ার পূর্ববর্তী হতে পারে, যেটি প্রথম ঊনবিংশ শতাব্দীর শেষের দিকে আমেরিকায় রেকর্ড করা শুরু হয়েছিল। গান এবং ঐতিহ্য বিংশ শতাব্দীর গোড়ার দিকে ব্রিটেনে পৌঁছেছে বলে মনে হয় এবং তারপর থেকে বিশ্বব্যাপী ছড়িয়ে পড়ে।
জিপটো চরিত্রটি ১৯৪০ সালের ডিজনি অ্যানিমেটেড ফিল্ম পিনোকিওতে পুরো কবিতাটি আবৃত্তি করে, পুতুল চরিত্রটিকে একটি সত্যিকারের ছেলে হয়ে উঠতে চাওয়ার আকুতি নিয়ে।
ছড়াটি ১৯২৮ সালের দ্য প্যাটসি চলচ্চিত্রে পূর্ণরূপে প্রদর্শিত হয় যখন মেরিয়ন ডেভিস দ্বারা অভিনীত প্যাট্রিসিয়া হ্যারিংটন চরিত্রটি "সুন্দর এবং প্রলোভনসঙ্কুল" হতে চায়।
অ্যাবট এবং কস্টেলোর "ইন দ্য নেভি" তে এ ছড়াটি একটি গানে পরিণত হয়েছিল। রাস রেমন্ড চরিত্রটি সিনেমার শুরুতে এটি গেয়েছিল।
"দ্য বিশপস ওয়াইফ" এ (চলচ্চিত্র, ১৯৪৭, ক্যারি গ্রান্ট, লরেটা ইয়ং, ডেভিড নিভেন এবং মন্টি উললির সাথে) দ্য অ্যাঞ্জেল প্রথম লাইনটি উদ্ধৃত করে এবং বিশপের স্ত্রীকে বলে যে তার একটি ইচ্ছা পোষণ করা উচিত।
রিচার্ড স্কারির সর্বকালের সেরা গান-অ্যালং মাদার গুজ ভিডিওতে মাদার ক্যাট হাকল ক্যাটকে "স্টার লাইট, স্টার ব্রাইট" গানটি গেয়ে শোনায়, তারপর হাকল ক্যাট লুলাবির শেষ দুটি লাইন বলে৷
ছড়াটি ১৯৬৬ সালের স্টার ট্রেক (মূল সিরিজ) পর্বের দ্য কনসায়েন্স অফ দ্য কিং-এ একটি কবিতা "অলমোস্ট অয়াজ ওল্ড অ্যাজ দ্যা স্টারস দেমসেল্ভস" হিসাবে আবির্ভূত হয়েছে। 
চাকি চেসেস অওট অফ দা ওয়াল্ড শো টেপ ২০১৪-এ হেলেন হেনি চরিত্রটি তার একটি লাইনে সম্পূর্ণ কবিতাটি আবৃত্তি করে।
"স্টার লাইট, স্টার ব্রাইট" সিজনের পঞ্চম পর্বে নেটফ্লিক্স-এর চিলিং অ্যাডভেঞ্চারস অফ সাব্রিনা পার্ট ফোর-এও পাওয়া যায়। সাব্রিনা মর্নিংস্টারের নিরাপত্তার জন্য সাবরিনা স্পেলম্যান আবৃত্তি করেছেন।
সম্পূর্ণ কবিতাটি ১৯৯৫ সালের অ্যানিমেটেড ফিল্ম "দ্য পেবল অ্যান্ড দ্য পেঙ্গুইন"-এ উদ্ধৃত করা হয়েছে।
নরমা চরিত্রটি স্টেইনবেকের ১৯৪৭ সালের উপন্যাস "দ্য ওয়েওয়ার্ড বাস"-এ এই কবিতাটি আবৃত্তি করে।
"স্টার লাইট, স্টার ব্রাইট" পাওয়া যায় ম্যাডোনার ১৯৮৪ সালের একক লাকি স্টার, সেইসাথে স্টার বাই আর্থ, উইন্ড অ্যান্ড ফায়ার এবং জনি মিচেলের দিস ফ্লাইট টুনাইট-এ।
মেটালিকার গান "কিং নাথিং"-এ "ইশ আমি, ইচ্ছুক আমি হতে পারে, এই ইচ্ছা আমি আজ রাতে চাই" এই লাইনগুলিও পাওয়া যায়।
স্টার লাইট, স্টার ব্রাইট" স্টারসেটের ২০১৯ একক ম্যানিফেস্টে পাওয়া যায় যা ডিভিশন অ্যালবামে প্রদর্শিত হয়।
গানের কথাগুলি পিটার, পল এবং মেরির ১৯৬২ সালের প্রথম অ্যালবামের "ইটস রেইনিং" গানটির একটি অংশ তৈরি করে।
সম্পূর্ণ কবিতাটি আহমেত জাপ্পা এবং শানা মুলডুন জাপ্পার চরিত্রের উপর ভিত্তি করে ডিজনির স্টার ডার্লিংস থেকে "উইশ নাউ" এর গানে উদ্ধৃত করা হয়েছে।
"স্টার লাইট, স্টার ব্রাইট" প্রতীকটি ডেসটিনি 2-এও রয়েছে এবং এটি বাঙ্গি স্টোর থেকে একটি আইটেম কিনে লাভ করা যেতে পারে।
আন্তর্জাতিক ক্রিকেটে অস্বাভাবিক আউটের তালিকা

ক্রিকেটে একজন খেলোয়াড় যখন উইকেট হারায় তখন আউট হয়। তখন ব্যাটসম্যানকে ব্যাটিং করা বন্ধ করে স্থায়ীভাবে মাঠ ত্যাগ করতে হবে। একজন ব্যাটসম্যানকে বিভিন্ন উপায়ে আউট করা যেতে পারে, সবচেয়ে সাধারণ আউট হলো বোল্ড, কট, লেগ বিফোর উইকেট (এলবিডব্লিউ), স্টাম্পড, রান আউট এবং হিট উইকেট। আবার কিছু বিরল আউট আছে, সেগুলো হলো হিট দ্যা বল টোয়াইস, অবস্ট্রাকটিং দ্য ফিল্ড, রিটায়ার্ড আউট এবং টাইমড আউট। এগুলিকে বিশ্লেষকরা ক্রিকেটের অস্বাভাবিক আউট হিসাবে বিবেচনা করেন, এই আউটগুলির জন্য বোলারকে কোনও কৃতিত্ব দেওয়া হয় না। হ্যান্ডল দ্য বল আউটিকে ইতিপূর্বে আউট করার একটি পৃথক পদ্ধতি ছিল, এখন এটিকে অবস্ট্রাকটিং দ্য ফিল্ড আউটের মধ্যে অন্তর্ভুক্ত করা হয়েছে। ২০১৭ সালের সেপ্টেম্বর পর্যন্ত আন্তর্জাতিক ক্রিকেটে খেলোয়াড়দের অস্বাভাবিক আউট হওয়ার ২২টি ঘটনা ঘটেছে: টেস্ট ক্রিকেটে দশটি, একদিনের আন্তর্জাতিক ম্যাচে (ওডিআই) নয়টি, টুয়েন্টি২০ আন্তর্জাতিক ম্যাচে (টি-টোয়েন্টি) একটি এবং মহিলাদের একদিনের আন্তর্জাতিক ক্রিকেটে দুটি।
টাইম আউট
তাঞ্জাবুর জেলা

তাঞ্জাবুর জেলা দক্ষিণ -পূর্ব ভারতের তামিলনাড়ু রাজ্যের ৩৮টি জেলার মধ্যে একটি । এর সদর দফতর তাঞ্জাবুর । জেলাটি কাবেরী নদীর ব-দ্বীপে অবস্থিত এবং বেশিরভাগই কৃষিনির্ভর।
ঐতিহাসিকভাবে এই অঞ্চল চোল ও পাণ্ড্য রাজবংশ দ্বারা শাসিত হয়।
থানজাভুরের বৃহদিশ্বর মন্দির (রাজরাজেশ্বরম বা পেরুভুদাইয়ার কোভিল নামেও পরিচিত), চোলদের দ্বারা নির্মিত এবং এখন ইউনেস্কোর বিশ্ব ঐতিহ্যবাহী স্থান , এটি তার ধরনের একটি বৃহত্তম এবং বিশ্বের ধ্রুপদী দ্রাবিড় স্থাপত্যের সেরা উদাহরণগুলির মধ্যে একটি। কুম্বাকোনামের কাছে দারাসুরামের ঐরাবতেশ্বর মন্দিরটিকেও একই ইউনেস্কো ওয়ার্ল্ড হেরিটেজ সাইটের অংশ হিসেবে মনোনীত করা হয়েছে এবং এটি জেলার আরেকটি প্রধান পর্যটন আকর্ষণ ।
এভরিডক্টর

এভরি ডক্টর, একটি ব্রিটিশ প্রতিবাদী তৃণমূল দল, যা ডাক্তারদের নিয়ে গঠিত। দলটি ২০১৯ সালে গঠিত হয় এবং যুক্তরাজ্যের কোভিড-১৯ মহামারির সময় বৃদ্ধি পায়। করোনা অতিমারীর প্রথম ঢেউয়ের সময়, ২০২১ সালের মে মাসে এভরি ডক্টর এবং গুড ল প্রজেক্ট ব্রিটিশ সরকারের কোভিড-১৯ পিপিই চুক্তির বিরুদ্ধে আইনি ব্যবস্থা নেয়। বেআইনি ক্রয় পদ্ধতি এবং অপর্যাপ্ত পিপিই সরবরাহের জন্য স্বাস্থ্য ও সামাজিক যত্ন বিভাগকে অভিযুক্ত করা হয়।
লুঝনিকি অলিম্পিক কমপ্লেক্স

লুঝনিকি অলিম্পিক কমপ্লেক্স () বিশ্বের বৃহত্তম বহুমুখী ক্রীড়া কমপ্লেক্সগুলির মধ্যে একটি, ১৯৫৫ থেকে ১৯৫৬ সালের মধ্যে এর নির্মাণ কাজ সম্পন্ন হয়েছে। এটি রাশিয়ার মস্কোতে অবস্থিত। পূর্বে এটি সেন্ট্রাল লেনিন কমপ্লেক্স নামে পরিচিত ছিল। ১৯৮০ গ্রীষ্মকালীন অলিম্পিকের অলিম্পিক পার্ক হিসাবেও এটি ব্যবহার করা হয়েছিল।
স্পোর্টিভনায়া, Vorobyovy Gory বা লুঝনিকি থেকে ছেড়ে যাওয়ার সময় মস্কো মেট্রো ট্রেনে কমপ্লেক্সটিতে যাওয়া যায়।
হকি ইন্ডিয়া

হকি ইন্ডিয়া ভারতে পুরুষ ও মহিলা উভয় হকির জন্য সমস্ত কার্যক্রমের পরিকল্পনা, নির্দেশনা ও পরিচালনা করে। এটি যুব বিষয়ক ও ক্রীড়া মন্ত্রণালয়, ভারত সরকারের দ্বারা স্বীকৃত। ভারতে হকির প্রচারের জন্য দায়ী একমাত্র সংস্থা হিসাবে স্বীকৃত । ২০০৮ সালে IOA কর্তৃক ভারতীয় হকি ফেডারেশন বরখাস্ত করার পর এটি গঠিত হয় ।
টি-কোষ টিকা

টি-কোষ টিকা হচ্ছে একটি টিকা যা প্রতিরক্ষামূলক টি-কোষকে প্ররোচিত করতে নকশা করা হয়েছে। 
টি-কোষ টিকাগুলো কোষ অনাক্রম্যতা প্ররোচিত করতে নকশা করা হয়েছে। এগুলোকে কোষ-মধ‍্যস্থতা প্রতিরোধী(সিএমআই) টিকা হিসাবেও উল্লেখ করা হয়। 
এটা মনে করা হয় যে তারা হোস্ট কোষের ভিতরে লুকিয়ে থাকা জীবাণু এবং দ্রুত পরিবর্তিত হওয়া ভাইরাস (যেমন এইচআইভি বা ইনফ্লুয়েঞ্জা) থেকে সুরক্ষার জন্য প্রচলিত বি-কোষ টিকার চেয়ে বেশি কার্যকর হতে পারে।
টি-কোষ টিকা এইচআইভি/এইডসের জন্য রোগশয‍্যা পরীক্ষার মধ্য দিয়ে গেছে। 
জুলাই ২০১২ পর্যন্ত কোনোটিই অনুমোদিত হয়নি।
ডিসেম্বর ২০২০ হিসাবে, ফাইজার-বায়োএনটেক কোভিড জ্যাব এফডিএ-এর জরুরি ব্যবহারের অনুমোদন পাস করেছে এবং প্রথম এফডিএ অনুমোদিত টি কোষ টিকা হয়ে উঠেছে।
রাবণ (২০১০-এর চলচ্চিত্র)

রাবণ হলো একটি ২০১০ সালের ভারতীয় হিন্দি -ভাষা অ্যাকশন-অ্যাডভেঞ্চার রোমান্টিক ফিল্ম যা মণি রত্নম দ্বারা সহ-রচিত, সহ-প্রযোজনা এবং পরিচালিত। এতে অভিষেক বচ্চন, ঐশ্বরিয়া রাই বচ্চন এবং বিক্রম প্রধান ভূমিকায় অভিনয় করেছেন, যেখানে গোবিন্দ, নিখিল দ্বিবেদী, রবি কিষাণ এবং প্রিয়মণি মুখ্য ভূমিকায় অভিনয় করেছেন। এই চলচ্চিত্রের মাধ্যমে বিক্রম এবং প্রিয়মণির হিন্দি চলচ্চিত্রে অভিষেক করেন। চলচ্চিত্রটি রামায়ণ মহাকাব্যের মূল অংশ অনুসরণ করে তৈরি, কিন্তু চলচ্চিত্র কাহিনী বর্ণনা এটিকে রামায়ণ থেকে আলাদা করেছে। চলচ্চিত্রটিতে, একজন পুলিশ অফিসার একজন উপজাতীয় নেতা এবং আইন ভঙ্গকারীকে খুঁজে বের করার জন্য তাড়া করছে, যে তার (পুলিশের) স্ত্রীকে অপহরণ করেছে। বিরা মুন্ডা হলো অপহরণকারী। অপহরণের মূল উদ্দেশ্য ছিলো তার বোনের মৃত্যুর প্রতিশোধ নেওয়া। পুলিশ হেফাজতে নির্যাতন এবং নৃশংস ধর্ষণের ফলে তার বোনের মৃত্যু হয়েছিল। এই চলচ্চিত্রটি স্টকহোম সিনড্রোমের উপর ভিত্তি করে নির্মিত। 
অভিষেক বচ্চন এবং ঐশ্বরিয়া রাই বচ্চনের জুড়ি ২০০৭ সালে বায়োপিক "গুরু" নির্মাণের সময়, মণি রত্নম তাদের পরবর্তী পরিচালকের সাথে "লাজ্জো" শিরোনামের জন্য একটি স্ক্রিপ্ট চূড়ান্ত করেছিলেন। ইসমত চুঘতাইয়ের একটি ছোট গল্পের উপর ভিত্তি করে এই স্ক্রিপ্টটি লেখা ছিল। এটি মরুভূমিতে সেট করা একটি মিউজিক্যাল পিরিয়ড ফিল্ম এবং এতে আমির খান এবং কারিনা কাপুর প্রধান চরিত্রে অভিনয় করেছিলেন। যদিও পূর্বের চলচ্চিত্রটি মুক্তির পর পরই ছবিটির ফ্লোরে যাওয়ার কথা ছিল। কিন্তু সৃজনশীলতার পার্থক্যের কারণে রত্নম এবং খানের মধ্যে বিবাদের খবর পাওয়া গেছে। যদিও সিনেমাটোগ্রাফার পিসি শ্রীরাম এই প্রতিবেদনগুলিকে অস্বীকার করেছেন। ছবির গীতিকার গুলজার বলেছেন যে গল্পের কপিরাইট অর্জনে আসলে সমস্যা ছিল, এবং সুরকার এ আর রহমান এমনকি ছবির স্কোরের ৮০% সম্পন্ন করার বিষয়টি নিশ্চিত করেছেন। তবুও, অজানা কারণে প্রকল্পটি ব্যাক বার্নারে রাখা হয়েছিল। 
"রাবণ এবং" একই সাথে তৈরি এর তামিল সংস্করণ "রাভানন", ১৮ জুন ২০১০-এ মুক্তি পায়।
জিতেছে 
মনোনীত 
মনোনীত 
মনোনীত
উইলি’স লেডি

উইলি'স লেডি হল চাইল্ড ব্যালাড নম্বর ৬ এবং রাউড #২২০১গীতিনাট্যের প্রাচীনতম পরিচিত অনুলিপিটি ১৭৮৩ সালে প্রতিলিপিকৃত একটি আবৃত্তি থেকে।
ব্যালাডস উইয়ার্ড অ্যান্ড ওয়ান্ডারফুল (১৯১২) এবং ভার্নন হিল দ্বারা চিত্রিত ২৫টি ঐতিহ্যবাহী কাজের মধ্যে এই ব্যালাডের একটি রূপ।
উইলি তার মায়ের ইচ্ছার বিরুদ্ধে বিয়ে করেছে। সে, একজন র্যাঙ্ক ডাইনি হয়ে, তার স্ত্রীকে জাদু করেছে যাতে সে তার সন্তানের জন্ম দিতে না পারে। সে তাকে সোনা দিয়ে ঘুষ দেওয়ার চেষ্টা করে এবং সে তাকে বলে তার স্ত্রী মারা যাবে এবং সে অন্যত্র বিয়ে করবে। পরিবারের স্প্রাইট বিলি ব্লাইন্ড তাকে একটি শিশুর মোমের ডামি তৈরি করতে এবং তার মাকে নামকরণে আমন্ত্রণ জানাতে বলে। মা দেখতে এলেন এবং মোমের মূর্তি দেখে রাগে ফেটে পড়লেন, জানতে চাইলেন কে তার প্রতিটা মোহনীয় মুগ্ধতা ফিরিয়ে দিয়েছে। উইলি তাড়াহুড়ো করে সেগুলিকে নিজেই সরিয়ে দেয় এবং তার স্ত্রী সন্তান জন্ম দেয়।
এই গীতিনাট্যটি বিভিন্ন স্ক্যান্ডিনেভিয়ান ভেরিয়েন্টে (TSB A 40) পাওয়া যায়, যা জাদুকরী দ্বারা স্থাপিত বিভিন্ন আকর্ষণ সহ; কখনও কখনও সে বাড়ির একটি স্থানকে মুগ্ধ করতে পারে না এবং যখন প্রসবকালীন মহিলাটি সেখানে স্থানান্তরিত হয়, তখন শিশুর জন্ম হয়। যাদু দ্বারা মহিলাকে বছরের পর বছর প্রসবের মধ্যে রাখা যেতে পারে; প্রায়শই, সে মারা যায়, এবং তার ছেলেরা আট বছর বয়সে জন্ম নেয় এবং তার প্রতিশোধ নেওয়ার শপথ করে।
গ্রীক পুরাণে, হেরাক্লিসের জন্ম একইভাবে বিলম্বিত হয়েছিল, প্রসবের দেবী তার হাত গুটিয়ে রেখেছিলেন। আলকমেনের সেবক গ্যালান্থিস, দেবীকে বলেছিলেন যে আলকমেন জন্ম দিয়েছেন, এবং তার হাত খুলে তাকে অবাক করে দিয়েছিলেন। শিশুর জন্মের অনুমতি দেওয়ার জন্য শাশুড়িকে চমকে দেওয়ার এই রূপটি ইতালীয় রূপকথায় পাওয়া যায়; সাধারণত এটি জন্মের ঘোষণার মাধ্যমে করা হয়, কিন্তু দ্য কিং অফ লাভ-এ, শিশুর বাবা মৃত্যুর ভঙ্গি করে এবং তার বোনেরা তাকে শোক করে, একই প্রভাবে।
সুইট উইলিয়াম’স ঘোস্ট

সুইট উইলিয়াম’স ঘোস্ট (চাইল্ড ৭৭, রাউড ৫০) হলো একটি ইংরেজি লোকগীতি। গানের কথা ও সঙ্গীত ব্যবস্থাপনায় এর বহু প্রকরণ দেখতে পাওয়া যায়। এই গানের জন্য পরিচিত সবচেয়ে পুরনো চিত্রাঙ্কনগুলোর মধ্যে উল্লেখযোগ্য হলো অ্যালান রামসের "দ্য টি-টেবিল মিসেলানি" (১৭৪০) এবং টমাস পার্সির "রেলিকস অব অ্যানসিয়েন্ট ইংলিশ পোয়েট্রি" (১৭৬৫)। পার্সির ধারণা ছিল, তার প্রকাশিত কবিতার শেষ দুই স্তবক মূল সংস্করণের পরবর্তী কোনো সময়ে যুক্ত করা হয়েছে। কিন্তু প্রকৃতপক্ষে তার যুক্ত করা গল্প (বিশেষ করে উইলিয়ামের কবিরে মার্গারেটের মৃত্যু) অনেকটাই মূল সংস্করণে ছিল।
এই গীতিকবিতাটি আর্ন-থম্পসন সূচকের ৩৬৫তম “দ্য স্পেক্টার ব্রাইডগ্রুম” ধরনের।
উইলিয়াম নামের এক প্রেমিকের প্রেতাত্মা মার্গারেট নামে তার প্রেমিকার কাছে ফিরে আসে। বিভিন্ন সংস্করণে এদের অন্যান্য নামেও অভিহিত করা হয়। উইলিয়ামের আত্মা মার্গারেটের কাছে বিয়ের প্রতিজ্ঞার বাঁধন থেকে মুক্তি চায়। মার্গারেট চায় সে যাতে তাকে বিয়ে করে, কিন্তু উইলিয়াম জানায়, সে মারা গেছে। মার্গারেট তাকে চুমু খেতে বলে, কিন্তু উইলিয়াম জানায়, একবারমাত্র চুমু খেলেই মার্গারেট মারা যাবে। মার্গারেট তাকে পরকালের সম্পর্কে কিছু বলতে বলে, উইলিয়াম তাকে পরকালের জীবন সম্পর্কে বলে। উইলিয়াম জানায়, মার্গারেট যদি তাকে বিয়ের প্রতিজ্ঞা থেকে মুক্ত না করে, তাহলে সে নরকে যাবে এবং তার আত্মা ধ্বংস হয়ে যাবে। শেষ পর্যন্ত মার্গারেট উইলিয়ামকে তার প্রতিজ্ঞা থেকে মুক্ত করে। তবে কিছু কিছু সংস্করণে উইলিয়ামের কবরের ওপরে মার্গারেটের মৃত্যু দেখানো হয়।
স্যার ওয়াল্টার স্কট শেটল্যান্ডের এক নারীর থেকে অনুরূপ এক কাহিনি শোনেন এবং এর ওপর ভিত্তি করে "অ্যাডভার্টাইজমেন্ট টু দ্য পাইরেট" কবিতাটি লেখেন। তিনি এক মহিলার কথা স্মরণ করেন, যার প্রেমিক লন্ডনে মারা যায় এবং তাকে মুক্ত করতে সেই মহিলা তার আত্মার হাত ধরে।
এই গীতিকবিতায় “ক্লার্ক সন্ডার্স” ও “প্রাউড লেশি মার্গারেট”-এর প্রভাব দেখা যায়।
একই মূলকথার অন্যান্য মহাকাব্যগুলো হলো:
কানাডায় “লেডি মার্গারেট" নামে এই মহাকাব্যের একটি অনন্য সংস্করণ পাওয়া যায়। এর গঠনকাঠামো “ফেয়ার মারগারেট অ্যান্ড সুইট উইলিয়াম”-ভিত্তিক আরেকটি মার্কিন গীতিকবিতার অনুরূপ।
স্ক্যান্ডিনেভিয়ায় এই কাঠামোর গীতিকাব্য বেশ পরিচিত (টিএসবি এ  ৬৭)। তবে ক্ষেত্রবিশেষে প্রতিজ্ঞা থেকে মুক্ত হতে কিংবা মহাকাব্যের নারীর দুঃখে আকূল হয়ে প্রেমিকার আত্মাকে ফিরে আসতে দেখা যায়।
এই গীতিকাব্যটি "ব্যালাডস উইয়ার্ড অ্যান্ড ওয়ান্ডারফুল"-এ (১৯১২) অন্তর্ভুক্ত ২৫টি গীতিকাব্যের অন্যতম। ভাস্কর ভার্নন হিল এটির অলঙ্করণ করেন।
ইস্কেপ লাইভ

ইস্কেপ লাইভ হলো একটি ভারতীয় হিন্দি ভাষার বিজ্ঞান কল্পকাহিনী এবং থ্রিলার ওয়েব ধারাবাহিক, যা সিদ্ধার্থ কুমার তিওয়ারি নির্মাণ এবং পরিচালনা করেছেন। এটি ২০২২ সালের ২০শে মে তারিখে ডিজনি+ হটস্টারে প্রচারিত হয়েছে। এই ধারাবাহিকে সিদ্ধার্থ নারায়ণ, ওয়ালুচা দে সুসা, জাওয়েদ জাফরী এবং শ্বেতা ত্রিপাঠির মতো অভিনয়শিল্পী অভিনয় করেছেন।
এই ধারবাহিকটি ইস্কেপ লাইভ নামক একটি অ্যাপ সম্পর্কিত, যেখানে অ্যাপটি দ্বারা আয়োজিত ৩ কোটি রুপির এক প্রতিযোগিতায় প্রতিযোগীরা যেকোন কিছু করতে প্রস্তুত।
সেউতায় কোভিড-১৯ এর বৈশ্বিক মহামারি

কোভিড-১৯ এর বৈশ্বিক মহামারি ২০২০ সালের মার্চ মাসে স্পেনীয় অঞ্চল সেউতাতে পৌঁছে বলে নিশ্চিত করা হয়।
১০ মার্চ ইবেরীয় উপদ্বীপের একজন ব্যক্তি করোনভাইরাস উপসর্গ নিয়ে সেউতাতে পৌঁছালে পাঁচ দিনের জন্য পর্যবেক্ষণে থাকার জন্য তাকে হাসপাতালে নেওয়া হয়। ১৩ মার্চ তাকে পরীক্ষা করার পর কোভিড-১৯ ইতিবাচক হিসেবে সনাক্ত করা হয়।
৪ এপ্রিলের মধ্যে, অঞ্চলটি কোভিড-১৯ এর ৮৩ টি মামলা নিশ্চিত করে, এর মধ্যে ৭৪ জন বাড়িতে ছিল (যার মধ্যে ২ জন সুস্থ হয়ে উঠে), ৭ জন হাসপাতালে ভর্তি হয় এবং ২ জনের মৃত্যু হয়।
১৬ এপ্রিল পর্যন্ত, শহরটি মোট ১০০ টি কোভিড-১৯ এর মামলা নিশ্চিত করে। যার মধ্যে ৪২ জন ভাইরাসটি কাটিয়ে উঠতে পারে এবং ৪ জন মারা যায়।
মেলিইয়ায় কোভিড-১৯ এর বৈশ্বিক মহামারি

কোভিড-১৯ এর বৈশ্বিক মহামারি ২০২০ সালের মার্চ মাসে আফ্রিকা মহাদেশে স্পেনের স্বায়ত্তশাসিত মেলিইয়া শহরে পৌঁছে বলে নিশ্চিত করা হয়।
ইবেরীয় উপদ্বীপ থেকে আগত একজন ব্যক্তি স্পেনের স্বায়ত্তশাসিত মেলিইয়া শহরে ভাইরাসটি বহন করে নিয়ে আসে।
২০২০ সালের ১৬ এপ্রিলের মধ্যে শহরটি মোট ১০৩টি কোভিড-১৯ এর মামলা নিশ্চিত করে। যার মধ্যে ২৭ জন সুস্থ হয় এবং ২ জন মারা যায়।
নিরাপদ হাত চ্যালেঞ্জ

নিরাপদ হাত চ্যালেঞ্জ হলো কোভিড-১৯ মহামারির পরিপ্রেক্ষিতে বিশ্ব স্বাস্থ্য সংস্থা (ডব্লিউএইচও) দ্বারা চালু করা একটি প্রচারাভিযান। এটি ২০২০ সালের ১৩ই মার্চ বিশ্ব স্বাস্থ্য সংস্থার পরিচালক তেদ্রোস আধানম ঘেব্রেইসাস চালু করেন। অভিযানটি প্রত্যেককে নিজেদের নিরাপদ রাখতে এবং রোগের সংক্রমণ রোধ করতে নিয়মিত ৪০ সেকেন্ডের জন্য তাদের হাত ধোয়ার আহ্বান জানায়। নিরাপদ হাত চ্যালেঞ্জে অংশগ্রহণের জন্য ডব্লিউএইচও বিশ্বব্যাপী খ্যাতিমান ব্যক্তিদের আহ্বান জানায়।
এটি চালু হওয়ার ৪৮ ঘন্টার মধ্যে, 'নিরাপদ হাত চ্যালেঞ্জ' টিকটক হ্যাশট্যাগ হিসেবে প্রায় অর্ধ বিলিয়ন বার ব্যবহার করা হয়। পুসিক্যাট ডলস, বিলি পোর্টার, দীপিকা পাড়ুকোন এবং শচীন তেন্ডুলকর নিরাপদ হাত চ্যালেঞ্জের অংশ হিসেবে হাতের স্বাস্থ্যবিধি প্রচার করার ভিডিওগুলো শেয়ার করেন।
পিক ফর ব্রিটেন
ওয়ার্ল্ড অন ফায়ার (গান)

ওয়ার্ল্ড অন ফায়ার হলো মার্কিন রক ব্যান্ড ডট্রির একটি গান। মূল গায়ক ক্রিস ডট্রির লেখা গানটি তাদের ষষ্ঠ স্টুডিও অ্যালবাম ডিয়ারলী বিলোভড এর প্রথম একক গান। এটি অ্যালবামের প্রধান একক গান হিসেবে ডগট্রি রেকর্ডস কর্তৃক ২০২০ সালের ১৩ আগস্ট প্রকাশিত হয়।
"ওয়ার্ল্ড অন ফায়ার" ক্রিস ডট্রির লেখা একটি গান। গানটি কোভিড-১৯ এর বৈশ্বিক মহামারি, দ্য জর্জ ফ্লয়েড প্রোটেস্ট ও ২০১৯-২০ অস্ট্রেলিয়ার দাবানল মৌসুম এবং ২০২০ সালে পুরো বিশ্ব কীভাবে আগুনে জ্বলছিল তা সম্পর্কিত।
অস্ট্রেলিয়ায় কোভিড-১৯ এর বৈশ্বিক মহামারির সময়রেখা (২০২২)

এটি কোভিড-১৯ রোগ সৃষ্টিকারী ও ২০২২ সালে অস্ট্রেলিয়ায় কোভিড-১৯ এর বৈশ্বিক মহামারির জন্য দায়ী সার্স-কোভি-২ ভাইরাসের কালক্রম ও মহামারিবিদ্যার নথি।
সিঙ্গাপুরে কোভিড-১৯ এর বৈশ্বিক মহামারীর সময়রেখা (২০২৩)

এটি ২০২৩ সালে সিঙ্গাপুরে কোভিড-১৯ এর বৈশ্বিক মহামারীর একটি সময়রেখা।
ভ্রমণ নিষেধাজ্ঞা

ভ্রমণ নিষেধাজ্ঞা হলো সরকার কর্তৃক আরোপিত বিভিন্ন গতিশীলতা নিষেধাজ্ঞাগুলোর মধ্যে একটি। নিষেধাজ্ঞা সর্বজনীন বা নির্বাচনী উভয়ই হতে পারে। বিধিনিষেধগুলো ভৌগোলিক হতে পারে অথবা গন্তব্যের এখতিয়ার দ্বারা আরোপিত হতে পারে৷ এগুলো স্বতন্ত্র অবস্থার উপর ভিত্তি করেও হতে পারে, যেমন স্বাস্থ্য বা টিকাকরণ। কোভিড-১৯ মহামারি চলাকালীন, সরকার অন্য কয়েকটি বা সবগুলো দেশের বাসিন্দাদের প্রবেশ নিষিদ্ধ করে।
উদাহরণস্বরূপ, যদি নিউজিল্যান্ড দেশটিতে ভ্রমণের অনুমতি না দেওয়ার সিদ্ধান্ত নেয় এবং সরকার ভ্রমণ ভিসা দেওয়া বন্ধ করে দেয়, তাহলে বৈধ ভিসা ছাড়া অন্য দেশের নাগরিকরা প্রবেশ করতে পারবে না।
কোভিড-১৯ ছড়িয়ে পড়ার কারণে, অনেক দেশ আন্তর্জাতিক এবং/অথবা অভ্যন্তরীণ ভ্রমণ সীমাবদ্ধ করে।
মার্কিন যুক্তরাষ্ট্র ভারত থেকে মার্কিন যুক্তরাষ্ট্রে আসা উড্ডয়ন নিষিদ্ধ করেছিল, যা ২০২১ সালের ৪ঠা মে থেকে পুনরায় শুরু হয়। তবে মার্কিন নাগরিক এবং যাদের স্থায়ী আবাসিক কার্ড রয়েছে তাদের জন্য ব্যতিক্রম।
সরকারের এটি করার অধিকার আছে কিনা তা নিয়ে অনেক বিতর্কের জন্ম হয়। মার্কিন যুক্তরাষ্ট্রে, একটি মামলা নির্বাহী আদেশ ১৩৭৬৯ কে চ্যালেঞ্জ করে, যা ৭টি মুসলিম সংখ্যাগরিষ্ঠ দেশ থেকে ভ্রমণ নিষিদ্ধ করেছিল।
হাইতিতে কোভিড-১৯ এর টিকাদান কার্যক্রম

হাইতি ২০২২ সালের মে পর্যন্ত প্রায় ১,২৩,০০০ জন লোককে টিকা দিয়েছে, যেখানে তাদের টিকা দেওয়ার হার মাত্র ১.১%। হাইতি সরকার নিরাপত্তা ও যৌক্তিক উদ্বেগের কারণে জাতিসংঘ সমর্থিত কোভ্যাক্স কর্তৃক বিনামূল্যে উৎসর্গ করা অক্সফোর্ড–অ্যাস্ট্রাজেনেকা কোভিড-১৯ টিকা এখনও গ্রহণ করেনি। মার্কিন সরকার জানায়, তারা হাইতির জন্য তাদের ৬ মিলিয়ন ডোজের একটি অংশ দান করবে।
গ্রিসে কোভিড-১৯ এর টিকাদান কার্যক্রম

গ্রিসে কোভিড-১৯ এর টিকাদান কার্যক্রম শুরু হয় ২০২০ সালের ২৭ ডিসেম্বর থেকে। ২০২১ সালের ৪ ডিসেম্বর পর্যন্ত, ৭,১১১,২৭৬ জন তাদের প্রথম ডোজ পায় (মোট জনসংখ্যার ৬৮.৭%) এবং ৬,৬৫৯,০০১ জনকে সম্পূর্ণ টিকা দেওয়া হয় (মোট জনসংখ্যার ৫৪.৩%)। মোট ১,৬৬৪,০২৯ জন অতিরিক্ত বুস্টার ডোজ পায়।
বিশ্বজুড়ে উন্নয়নের বিভিন্ন পর্যায়ে বেশ কয়েকটি কোভিড-১৯ টিকা রয়েছে।
কোমোরোসে কোভিড-১৯ এর টিকাদান কার্যক্রম

কোমোরোসে কোভিড-১৯ এর টিকাদান কার্যক্রম হলো দেশের চলমান করোনাভাইরাস রোগ ২০১৯ (কোভিড-১৯) মহামারির গুরুতর তীব্র শ্বাসযন্ত্রীয় রোগলক্ষণসমষ্টি সৃষ্টিকারী করোনাভাইরাস ২ (সার্স-কোভি-২) নামক ভাইরাসের প্রতিক্রিয়া হিসেবে এর বিরুদ্ধে একটি চলমান টিকাদান অভিযান।
কোমোরোস ২০২১ সালের ১০ এপ্রিলে তার টিকাদান কার্যক্রম শুরু করে। প্রাথমিকভাবে দেশটি চীনের দান করা সিনোফার্ম বিবিআইবিপি টিকার ১০০,০০০ ডোজ ব্যবহার করে। ২০২১ সালের ৮ জুন পর্যন্ত, মোট ৮৪,৩৬০ টি ডোজ দেওয়া হয়। ৪৩,১৪০ জনকে এক ডোজ দেওয়া হয় এবং ৪১,২২০ জনকে সম্পূর্ণ ডোজ দেওয়া হয়। ২০২১ সালের ২৬ জুন, কোমোরোস সিনোফার্ম বিবিআইপি টিকার ২০০,০০০ টি অতিরিক্ত ডোজ কিনে এবং এর পাঁচ দিন পরে চীন ১০০,০০০ টি ডোজ দান করে।
কোমোরোসে টিকাদান ক্রমবর্ধমান
বসনিয়া ও হার্জেগোভিনায় কোভিড-১৯ এর টিকাদান কার্যক্রম

বসনিয়া ও হার্জেগোভিনায় কোভিড-১৯ এর টিকাদান কার্যক্রম হলো একটি গণ টিকাদান কার্যক্রম, যা চলমান কোভিড-১৯ এর বৈশ্বিক মহামারিতে সাড়া দেওয়ার জন্য বসনিয়া ও হার্জেগোভিনা কর্তৃপক্ষ কর্তৃক চালু করা হয়। এটি ২০২১ সালের ১২ ফেব্রুয়ারিতে শুরু হয়।
২০২২ সালের ২৯ জানুয়ারি পর্যন্ত, ৯৪৩,৩৯৪ জন লোক প্রথম ডোজ, ৮৪৬,০৮০ জন লোক দ্বিতীয় ডোজ এবং ১৩৫,৪৭৬ জন লোক তৃতীয় ডোজ টিকা পেয়েছে।
বর্তমানে বসনিয়া ও হার্জেগোভিনায় পাঁচ ধরনের কোভিড-১৯ টিকা ব্যবহার করা হচ্ছে। ২০২২ সালের ২৫ জানুয়ারি পর্যন্ত, বসনিয়ায় ৩,৯৪৮,৮৩০ টি টিকার ডোজ এসেছে।
ক্রোয়েশিয়ায় কোভিড-১৯ এর টিকাদান কার্যক্রম

ক্রোয়েশিয়ায় কোভিড-১৯ এর বৈশ্বিক মহামারি চলাকালীন, ২০২০ সালের ২৭ ডিসেম্বর থেকে কোভিড-১৯ এর বিরুদ্ধে টিকা দেওয়া শুরু হয়। ক্রোয়েশীয় সরকার ইউরোপীয় ইউনিয়নের সাথে একসাথে টিকার আদেশ দেয় এবং ৮.৭ মিলিয়ন ডোজ টিকা আমদানি করে। ২০২২ সালের ৩ ফেব্রুয়ারি পর্যন্ত, ২.২ মিলিয়নেরও বেশি লোককে সম্পূর্ণ টিকা দেওয়া হয়, যা দেশের মোট জনসংখ্যার মাত্র ৬৩%।
করোনাভাইরাস (চলচ্চিত্র)

করোনাভাইরাস ২০২০ সালের ভারতীয় তেলুগু ভাষার একটি রোমাঞ্চকর নাট্য চলচ্চিত্র। এতে ভারতে কোভিড-১৯ এর বৈশ্বিক মহামারিজনিত অবরুদ্ধকরণের সময় ভাইরাসের সংস্পর্শে আসা একটি পরিবারকে তুলে ধরা হয়। চলচ্চিত্রটি লিখেন রাম গোপাল বর্মা এবং পরিচালনা করেন অগস্ত্য মঞ্জু।
চলচ্চিত্রটির সঙ্গীত পরিচালনা করেছে ডিএসআর
হাউ টু বি অ্যাট হোম

হাউ টু বি অ্যাট হোম কানাডার একটি স্বল্পদৈর্ঘ্য চলচ্চিত্র। এটি আন্দ্রেয়া ডরফম্যান পরিচালিত এবং ২০২০ সালে মুক্তি পায়। এটি তার ২০১০ সালের স্বল্পদৈর্ঘ্য চলচ্চিত্র "হাউ টু বি অ্যালোনের" একটি অনুফল, যা কোভিড-১৯ এর বৈশ্বিক মহামারি চলাকালীন সামাজিক বিচ্ছিন্নতার সাথে মোকাবিলা করার বিষয়ে কবি তানিয়া ডেভিসের একটি কথ্য শব্দাংশকে চিত্রিত করে।
এটি সেরা স্বল্পদৈর্ঘ্য চলচ্চিত্র হিসেবে টরন্টো আন্তর্জাতিক চলচ্চিত্র উৎসবের বার্ষিক কানাডীয় শীর্ষ দশ তালিকায় স্থান পায়।
কুং ফু ভাল্লুক

কুং ফু ভাল্লুক একটি ইন্টারনেট মিম, যার সাথে একটি এশীয় কালো ভাল্লুক জড়িত, যে দক্ষতার সাথে মোচড় দেয় এবং লম্বা লাঠি ছুঁড়ে দিয়ে আবার ধরে।
ভাল্লুকটি জাপানের হিরোশিমার আশা চিড়িয়াখানার প্রাণী। ২০০২ সালে যখন সে প্রথম চিড়িয়াখানায় আসে, চিড়িয়াখানার কর্মীরা তাকে খেলার জন্য লম্বা লাঠি সরবরাহ করে। ক্লড কুংফু অভিনয়ের কথা মনে করিয়ে দেয় এমন একটি ভঙ্গিতে তাদের মনোযোগ আকর্ষণ করতে পারদর্শী হয়ে উঠে।
২০০৭ সালে যখন ভাল্লুকটির আচরণের ভিডিও ইন্টারনেটে প্রথম প্রকাশিত হয়, তখন অনেক দর্শক তাদেরকে ক্যামেরার কৌশল বা অন্যান্য জালিয়াতির পণ্য হিসেবে সন্দেহ করে। পরে সিএনএন, সিবিএস ও টেলিগ্রাফের প্রতিবেদকরা ভাল্লুকটির দক্ষতাকে আসল বলে নিশ্চিত করে। ২০১০ সালের জুন পর্যন্ত, ভিডিওগুলো ইউটিউব, সিএনএন ও অন্যান্য ওয়েবসাইটে দুই মিলিয়নেরও বেশি বার দেখা হয়। (কার্ক ডগলাসের "কুং ফু ফাইটিং" গানের কপিরাইট-লঙ্ঘন হিসেবে ব্যবহারের কারণে ভিডিওটির কিছু সংস্করণ শেষ পর্যন্ত ইউটিউব থেকে সরিয়ে নেওয়া হয়); এটির জনপ্রিয়তা বর্তমানে প্রদর্শিত দর্শক সংখ্যার চেয়ে অনেক বেশি।
নেট্টিলিং হ্রদ

নেট্টিলিং হ্রদ () হলো একটি ঠান্ডা মিঠা পানির হ্রদ, যা কানাডার ব্যাফিন দ্বীপের দক্ষিণ প্রান্তে কিকিকতালুক অঞ্চলের নুনাভুটে অবস্থিত। এটি আয়তনের দিক থেকে বিশ্বের ৩০তম বৃহত্তম হ্রদ এবং একটি দ্বীপে বিশ্বের বৃহত্তম হ্রদ, যার আয়তন এবং সর্বোচ্চ দৈর্ঘ্য । হ্রদটি প্রায় কোকডজুয়াকের গ্রেট প্লেনের ইক্যালুইটের উত্তর-পশ্চিমে অবস্থিত। সুমেরু বৃত্তের কাল্পনিক রেখা হ্রদটিকে আড়াআড়িভাবে অতিক্রম করে। হ্রদটির নামের উৎপত্তি মূলত প্রাপ্তবয়স্ক রিংযুক্ত সীল (নেটসিলাক) শব্দ থেকে এসেছে। ফ্রাঞ্জ বোস ১৮৮৪ সালে এর দক্ষিণ তীরে গবেষণা করেন।
নেট্টিলিং নুনাভুটের বৃহত্তম হ্রদ। এটি ব্যাফিন দ্বীপের দ্বিতীয় বৃহত্তম হ্রদ "আমাদজুয়াক হ্রদ" এবং পাশাপাশি আরও কয়েকটি ছোট হ্রদের সাথে মিলিত হয়েছে। এটি পশ্চিমে খুব অগভীর কাউকডজুয়াক নদী হয়ে ফক্স বেসিনে গিয়ে শেষ হয়েছে। হ্রদটির পূর্ব দিকে অনেকগুলো ছোট ছোট দ্বীপ রয়েছে এবং পশ্চিম দিকে কোনো দ্বীপ না থাকলেও এই অংশ খুব দূর্গম। বছরের বেশিরভাগ সময়ই হ্রদটি হিমায়িত থাকে। রিংযুক্ত সীলগুলো হ্রদে বাস করে এবং সেখানে মাত্র তিন প্রজাতির মাছ রয়েছে: আর্কটিক চর, নাইনস্পাইন এবং তিন-কাঁটাযুক্ত স্টিকলব্যাক। নেট্টিলিং হ্রদকে ঘিরে থাকা তুন্দ্রাটি চরণভূমি এবং প্রজননের জন্য খুবই গুরুত্বপূর্ণ।
নেট্টিলিং হ্রদ কানাডার একাদশতম বৃহত্তম হ্রদ, যা সম্পূর্ণভাবে কানাডার বৃহত্তম হ্রদগুলোর মধ্যে একটি।
মানি হাইস্ট: কোরিয়া – জয়েন্ট ইকোনমিক এরিয়া

মানি হাইস্ট: কোরিয়া – জয়েন্ট ইকোনমিক এরিয়া () হলো একটি আসন্ন দক্ষিণ কোরীয় টেলিভিশন ধারাবাহিক, যা একই নামের স্পেনীয় ডাকাতি অপরাধ নাট্য ধারাবাহিকের ওপর নির্মিত। কিম হং-সুনের পরিচালনা এবং রিউ ইয়ং-জেয়ের রচনায় নির্মিত এই কোরীয় ধারাবাহিকটি হলো একটি মৌলিক নেটফ্লিক্স ধারাবাহিক, যেখানে ইয়ো জি-তে, পার্ক হে-সু, জন জং-সেও, লি উন-জং এবং পার্ক মিয়াং-হুনের মতো অভিনয়শিল্পী অভিনয় করেছেন। এই ধারাবাহিকে কোরীয় উপদ্বীপে একটি জিম্মি সংকট পরিস্থিতি উল্লেখ করা হয়েছে, যার মধ্যে বিভিন্ন দক্ষতাসম্পন্ন ব্যক্তিদের সাথে একজন প্রতিভাবান কৌশলবিদ রয়েছে। এই ধারাবাহিকটি ২০২২ সালের ২৪শে জুন নেটফ্লিক্সে মুক্তি পেয়েছে।
এই ধারাবাহিকটি স্পেনীয় টেলিভিশন ধারাবাহিকের পুনর্নির্মাণ, মূল ধারাবাহিকের কাহিনী এবং চরিত্রগুলো এখাবেও রয়েছে। "দ্য প্রফেসর" (ইয়ো জি-তে), একজন কৌশলবিদ অপরাধী পরিকল্পনাকারী, কোরীয় উপদ্বীপে একটি উচ্ছৃঙ্খলতা বন্ধ করার পরিকল্পনা করছেন। এই অপারেশনের বিভিন্ন বৈশিষ্ট্য এবং কৌশলের মাধ্যমে এক অস্বাভাবিক পরিস্থিতির সৃষ্টি হয়।
২০২০ সালের জুনে মাসে, এক প্রতিবেদনে প্রকাশ করা হয়েছিল যে বিএইচ এন্টারটেইনমেন্ট জিউম কন্টেন্টের সাথে যৌথভাবে "মানি হাইস্টের" পুনর্নির্মাণের পরিকল্পনা করছে। উক্ত সময়ে তারা নেটফ্লিক্সের সাথে আলোচনা করছিল এবং এটি নিয়ে কাজ শুরু করেছিল। ১লা ডিসেম্বর তারিখে, আরেক প্রতিবেদনে প্রকাশ করা হয়েছিল যে এই ধারাবাহিকটি একটি কোরীয় পুনর্নির্মাণ হবে, যা নেটফ্লিক্স নিশ্চিত করেছিল এবং এই ধারবাহিকটি কিম হং-সুন পরিচালনা এবং রিউ ইয়ং-জে রচনা করবেন। বিএইচ এন্টারটেইনমেন্ট প্রযোজনার দায়িত্বে থাকবে, যেখানে ১২টি পর্ব থাকবে।
৩১শে মার্চ তারিখে, নেটফ্লিক্সের পক্ষ থেকে এই ধারাবাহিকটির অভিনয়শিল্পীর তালিকা নিশ্চিত করা হয়েছে। অভিনয়শিল্পী চূড়ান্ত করার পরে, গল্পের ধারা এবং চরিত্রগুলো তৈরি করা হয়েছিল। এই ধারাবাহিকে মূল এবং পার্শ্ব চরিত্রগুলোর শারীরিক বৈশিষ্ট্যগুলোর আখ্যানকে বাঁচিয়ে রাখার দিকে মনোনিবেশ করা হয়েছিল। লিম জি-ইয়ান ২০২১ সালের এপ্রিলে তারিখে এই ধারাবাহিকে যোগদান করেছেন। "ফ্লাই হাই বাটারফ্লাই" ধারাবাহিকের সাথে তারিখের দ্বন্দ্বের কারণে লি হিউন-উয়ের পরিবর্তে পার্ক জুং-উ এই ধারাবাহিকে অভিনয় করছেন। মূল ধারাবাহিক এবং এই পুনর্নির্মাণের মধ্যে মিল এবং পার্থক্যের মধ্য দিয়ে কোরীয় চরিত্র এবং কলাকুশলীদের তুলনা করা হয়েছিল।
২০২১ সালের ৭ই জুলাই তারিখে, কোভিড-১৯-এর বিস্তার সীমিত করার লক্ষ্যে নিয়মকানুন মেনে চলার জন্য চিত্রগ্রহণ স্থগিত করা হয়েছিল। ২০২২ সালের ১৭ই জানুয়ারি তারিখে, নেটফ্লিক্স এই ধারাবাহিকের ইংরেজি শিরোনাম প্রকাশ করেছে: "মানি হাইস্ট: কোরিয়া - জয়েন্ট ইকোনমিক এরিয়া"। ২৯শে এপ্রিল তারিখে, নেটফ্লিক্স জানিয়েছে যে এই ধারাবাহিকটি ২০২২ সালের ২৪শে জুন তারিখে মুক্তি পাবে। ২০শে মে তারিখে, নেটফ্লিক্স ধারাবাহিকটির আনুষ্ঠানিক টিজার প্রকাশ করেছে।
মার্কিন যুক্তরাষ্ট্রে কোভিড-১৯ এর বৈশ্বিক মহামারীর সময়রেখা (২০২১)

এটি ২০২১ সালে যুক্তরাষ্ট্রে কোভিড-১৯ এর বৈশ্বিক মহামারীর একটি সময়রেখা।
ভারত-প্রশান্ত

ভারত-প্রশান্ত, কখনও কখনও ইন্দো-প্যাসিফিক, ইন্দো-ওয়েস্ট প্যাসিফিক বা ইন্দো-প্যাসিফিক এশিয়া নামে পরিচিত, এটি হল পৃথিবীর সমুদ্রাঞ্চলের একটি জৈব- ভৌগোলিক অঞ্চল, যা ভারত মহাসাগরের গ্রীষ্মমণ্ডলীয় জল, পশ্চিম ও মধ্য প্রশান্ত মহাসাগর এবং সমুদ্রকে সংযুক্ত করে। দুই মহাসাগর ইন্দোনেশিয়ার সাধারণ এলাকায় মেলে। এটি ভারত ও প্রশান্ত মহাসাগরের নাতিশীতোষ্ণ এবং মেরু অঞ্চলগুলিকে অন্তর্ভুক্ত করে না, বা আমেরিকার প্রশান্ত মহাসাগরীয় উপকূল বরাবর গ্রীষ্মমণ্ডলীয় পূর্ব প্রশান্ত মহাসাগরকে অন্তর্ভুক্ত করে না, যা একটি স্বতন্ত্র সামুদ্রিক অঞ্চলও ।
শব্দটি বিশেষত সামুদ্রিক জীববিদ্যা, ইচথিওলজি এবং অনুরূপ ক্ষেত্রে উপযোগী, যেহেতু অনেক সামুদ্রিক বাসস্থান মাদাগাস্কার থেকে জাপান এবং ওশেনিয়ার সাথে ক্রমাগত সংযুক্ত রয়েছে এবং সেই পরিসরে বেশ কয়েকটি প্রজাতি দেখা যায়, কিন্তু অতলান্ত মহাসাগরে পাওয়া যায় না।
এই অঞ্চলে একটি ব্যতিক্রমীভাবে উচ্চ প্রজাতির সমৃদ্ধি রয়েছে, বিশ্বের সর্বোচ্চ প্রজাতির সমৃদ্ধি প্রবাল ত্রিভুজের হৃদয়ে পাওয়া যায়, এবং প্রজাতির সমৃদ্ধির একটি উল্লেখযোগ্য গ্রেডিয়েন্ট সমস্ত দিকে বাইরের দিকে বিকিরণ করে। পশ্চিম অতলান্তের প্রায় 50 প্রজাতির তুলনায় এই অঞ্চলে 3,000 প্রজাতির মাছ রয়েছে, যার তুলনায় পরবর্তী সমৃদ্ধ সামুদ্রিক অঞ্চল, পশ্চিম আটলান্টিকের প্রায় 1,200টি এবং রিফ বিল্ডিং প্রবালের প্রায় 500 প্রজাতি রয়েছে৷
শব্দটি প্রথম সমুদ্রবিদ্যা এবং ভূরাজনীতিতে একাডেমিক ব্যবহারে আবির্ভূত হয়েছিল। গবেষণা কাজ দেখিয়েছে যে "ভারত-প্রশান্ত" ধারণাটি ওয়েইমার জার্মানিতে প্রচারিত হয়েছিল এবং আন্তঃযুদ্ধ জাপানে ছড়িয়ে পড়েছিল। জার্মান রাজনৈতিক সমুদ্রবিজ্ঞানীরা "ভারত-প্রশান্ত" কল্পনা করেছিলেন যেটিতে ঔপনিবেশিক বিরোধী ভারত এবং প্রজাতন্ত্রী চীন, জার্মান মিত্র হিসাবে "ইউরো-আমেরিকা" এর বিরুদ্ধে থাকবে। 2010 এর দশকের শেষ দিক থেকে, "ভারত-প্রশান্ত" শব্দটি ভূ -রাজনৈতিক আলোচনায় ক্রমবর্ধমানভাবে ব্যবহৃত হচ্ছে। চতুর্পাক্ষিক নিরাপত্তা সংলাপের সাথে এটির একটি "সিম্বিওটিক লিঙ্ক"ও রয়েছে। চতুর্পাক্ষিক নিরাপত্তা সংলাপ বা "কোয়াড", অস্ট্রেলিয়া, জাপান, ভারত এবং মার্কিন যুক্তরাষ্ট্রের মধ্যে একটি অনানুষ্ঠানিক সংলাপ। এটি যুক্তি দেওয়া হয়েছে যে ধারণাটি জনপ্রিয় "মানসিক মানচিত্র" পরিবর্তনের দিকে নিয়ে যেতে পারে যে কীভাবে বিশ্বকে কৌশলগত দিক থেকে বোঝা যায়।
আইভিএক্স-৪১১

আইভিএক্স-৪৪১ কোভিড ১৯ এর জন্য নির্বাচিত একটি ন্যানোপার্টকেল টিকা যার তত্ত্বাবধায়ক হচ্ছে আইকোসাভ্যাক্স যা বর্তমানে অস্ট্রেলিয়ায় ক্লিনিক্যাল ট্রায়ালের ১/২ পর্যায়ে রয়েছে। এটি মূলত প্রস্তুত হয়েছিল ইনস্টিটিউট অফ প্রোটিন ডিজাইন (আইপিডি) এবং ইউনিভার্সিটি অফ ওয়াশিংটন স্কুল অফ মেডিসিনে, উভয়ই অবস্থিত ইউনিভার্সিটি অফ ওয়াশিংটনে.
রজত পাতিদার

রজত মনোহর পাতিদার (জন্ম ১ জুন ১৯৯৩) একজন ভারতীয় ক্রিকেটার যিনি ঘরোয়া ক্রিকেটে মধ্যপ্রদেশ ও আইপিএলে রয়্যাল চ্যালেঞ্জার্স ব্যাঙ্গালোর দলের হয়ে খেলেন। তিনি মূলত একজন টপ অর্ডার ব্যাটসম্যান।
রজতের জন্ম মধ্যপ্রদেশের ইন্দোর শহরে। তিনি একজন ব্যবসায়ী পরিবারের সদস্য। ৮ বছর বয়সে তিনি একটি ক্রিকেট ক্লাবে যোগ দেন এবং পরে তার দাদা তাকে একটি অ্যাকাডেমিতে নথিভুক্ত করেন। তিনি একজন বোলার হিসাবে তার ক্যারিয়ার শুরু করেন এবং তার অনূর্ধ্ব-১৫ স্তরের পরে ব্যাটিংয়ে মনোনিবেশ করা শুরু করেন।
২০২১ সালের ফেব্রুয়ারিতে, পতিদারকে রয়্যাল চ্যালেঞ্জার্স ব্যাঙ্গালোর (বর্তমানে 2021 ইন্ডিয়ান প্রিমিয়ার লিগের আগে আইপিএল নিলামে রয়্যাল চ্যালেঞ্জার্স) কিনে নেয় ।  তিনি যে চারটি খেলা খেলেন তাতে তিনি মাত্র 71 রান করতে সক্ষম হন এবং পরবর্তীতে তাকে ছেড়ে দেওয়া হয়। 2022 ইন্ডিয়ান প্রিমিয়ার লিগ ।
"2022 সালের আইপিএল প্লেয়ার নিলামে" পাতিদার অবিক্রিত হয়ে গিয়েছিল । পরে, "রয়্যাল চ্যালেঞ্জার্স ব্যাঙ্গালোর" মাঝামাঝি মৌসুমে পাটিদার আহত লুভনিথ সিসোদিয়ার বদলি হিসেবে 20 লাখ টাকায় চুক্তিবদ্ধ হয়।  25 মে 2022-এ, 2022 ইন্ডিয়ান প্রিমিয়ার লিগের এলিমিনেটর ম্যাচে , পতিদার লখনউ সুপার জায়ান্টসের বিরুদ্ধে 112 * (54) ম্যাচ জয়ী নক করেন ।  এটি পতিদারের জন্য একটি রেকর্ড-ব্রেকিং ইনিংস হিসেবে প্রমাণিত হয়, কারণ তিনি ইন্ডিয়ান প্রিমিয়ার লিগের প্লে-অফ পর্বে সেঞ্চুরি করা প্রথম আনক্যাপড খেলোয়াড় হয়েছিলেন। এটি প্লেঅফ পর্বে একজন খেলোয়াড়ের যৌথ-দ্রুততম সেঞ্চুরি (49 বল), তিনি ঋদ্ধিমান সাহার রেকর্ডের সমান করেন, যিনি "2014 সালের আইপিএল ফাইনালে কিংস ইলেভেন পাঞ্জাব" (বর্তমানে পাঞ্জাব কিংস ) এর হয়ে 49 বলে সেঞ্চুরি করেছিলেন। .  পতিদার একটি সেঞ্চুরি এবং ২টি হাফ সেঞ্চুরির সাহায্যে মাত্র 8 ম্যাচে 55.50 গড়ে "333 রান" করে "2022 মৌসুম শেষ করেছিল।" 2023 সালের ইন্ডিয়ান প্রিমিয়ার লিগের আগে "রয়্যাল চ্যালেঞ্জার্স ব্যাঙ্গালোর" তাকে ধরে রেখেছে ।
গায়েতানো মানফ্রেদি

গায়েতানো মানফ্রেদি (জন্ম: ৪ জানুয়ারি ১৯৬৪) একজন ইতালীয় বিশ্ববিদ্যালয়ের অধ্যাপক এবং রাজনীতিবিদ। তিনি ২০২১ হতে নাপোলির মেয়র হিসেবে দায়িত্ব পালন করছেন এবং পূর্বে ২০২০ হতে ২০২১ সাল পর্যন্ত জুসেপ্পে কন্তের দ্বিতীয় মন্ত্রিসভায় বিশ্ববিদ্যালয় ও গবেষণাবিষয়ক মন্ত্রী হিসেবে দায়িত্ব পালন করেছেন।
ম্যানফ্রেডি পূর্বে নাপোলি বিশ্ববিদ্যালয়ের রেক্টর হিসেবে কাজ করেছেন।
ম্যানফ্রেডি ইতালিতে কোভিড-১৯ বৈশ্বিক মহামারীর প্রতি ইতালির বিশ্ববিদ্যালয়গুলোর প্রতিক্রিয়া তত্ত্বাবধান করেছেন। ম্যানফ্রেডি ঘোষণা করেছেন যে, ২ মার্চ ২০২০ থেকে মহামারীর দ্বারা সবচেয়ে বেশি ক্ষতিগ্রস্ত অঞ্চলের শিক্ষার্থীদেরকে অনলাইনে পাঠদান করা হবে।
তিনি ২০২১ সালের নাপোলি পৌর নির্বাচনে নাপোলির মেয়র হিসেবে নির্বাচিত হন।
সি স মারগারি ড

“সি স মারগারি ড” হলো ইংরেজি ভাষার একটি জনপ্রিয় শিশুতোষ ছড়া, লোকসঙ্গীত এবং খেলার তালে তালে গাওয়ার গান। ১৭৬৫ সালের আশেপাশে লন্ডন থেকে প্রকাশিত "মাদার গুজেজ মেলডি"-তে এই গানের আধুনিকতম সংস্করণের প্রথম আবির্ভাব দেখা যায়। এর রাউড লোকসঙ্গীত সূচক সংখ্যা ১৩০২৮।
গানের আধুনিকতম সংস্করণটি হলো:
গানে জ্যাকি নামের জায়গায় প্রায়শই জনি বা জ্যাক ব্যবহার করতে শোনা যায়।
কবিতার সবচেয়ে পরিচিত সুরটি ১৮৭০ সালে সুরকার ও শিশুতোষ ছড়া সংগ্রাহক জেমস উইলিয়াম ইলিয়ট তার "ন্যাশনাল নার্সারি রাইমস অ্যান্ড নার্সারি সংস"-এ প্রথম রেকর্ড করেন।
সি-স শিশুদের সবচেয়ে পুরনো খেলাগুলোর মধ্যে অন্যতম। খুব সাধারণ কাঠের গুঁড়ি দিয়ে এটি বানানো যায়। “সি স মারগারি ড” থেকে বোঝা যায় শিশুরা সি-স খেলতে খেলতে এই সঙ্গীতটিতে তাল মেলায়। "মারগারি ড" নামের কোনো ব্যক্তির অস্তত্ব ছিল বলে এখনও শনাক্ত করা যায়নি। তাই ধারণা করা হয় “সি-স” শব্দের সাথে মেলাতেই এর উৎপত্তি।
আদিতে গানটি করাতকলের শ্রমিকদের গান হয়ে থাকতে পারে বলে মনে করা হয়। যেসমস্ত করাত চালাতে দুইজন শ্রমিকের দরকার হয়, তেমন ক্ষেত্রে দুইজনে এই গানটি গাওয়া হয়ে থাকতে পারে। ১৬৪০ সালে রিচার্ড ব্রোম তার "দি অ্যান্টিপডস" নাটকে করাতশ্রমিকদের সাথে শব্দবন্ধ “see saw sacke a downe”-এর একটি সম্পর্ক দেখান। হাতল ধরে গাছের গুঁড়ির দুইপাশে বসে শিশুদের উঠানামার খেলাটি ১৭০০ সালের দিকে প্রথম সি-স নামে প্রিন্ট মিডিয়ায় আবির্ভূত হত।
ওপাই দম্পতির মতে “ড” () দিয়ে সম্ভবত কোনো অলস লোককে বোঝানো হচ্ছে। আবার স্কাউটিংয়ে এই শব্দ একজন “অপরিচ্ছন্ন, কুৎসিত মহিলা”-কেও বুঝিয়ে থাকে, যার থেকে “মারগারি ড” শব্দটি এসেছে।